Zvanično - Alkantara potpisao - Sportske.net\nZvanično - Alkantara potpisao\nFudbaler Bajerna iz Minhena Tijago Alkantara produžio je danas ugovor sa nemačkim klubom do 2021. godine.\nKraj Barsinih nada o povratku Tijaga AlkantareZvanično je, Bajern isplatio Juventusu 21 milion evra!Bajern po prvi put posle 17 godina doživeo ovako nešto!Bajern pretrpeo novi udarac, Dortmund u finalu!Bajern će potrošiti 100 miliona na jednog igrača?\n"Tijago je jedan od najboljih i najpoželjnih veznih fudbalera u Evropi. Veoma smo zadovoljni što smo obezbedili usluge takvog neverovatnog igrača na duži rok", rekao je predsednik Bajerna Karl-Hanjc Rumenige.\nAlkantara je u Minhen stigao 2013. godine iz Barselone, a dosadašnji ugovor mu je važio do 2019.\n"Moja porodica i ja se u Minhenu osećamo kao kod kuće. Sve za sada ide dobro i želim da sa Bajernom osvojim još mnogo trofeja", rekao je Španac.\nBajern je, takodje, iskoristio mogućnost i potpisao ugovor sa 20-godišnjim Kingslijem Komanom koji je za šampiona Nemačke do sada nastupao kao pozajmljeni igrač Juventusa. Koman je u Bajernu od 2013. godine, a sada je potpisao ugovor do 2020.


Mladi članovi ŠK „Kotor Varoš“ učestvovali na Vidovdanskom turniru - KVorum.net / Kotor-Varoš -\nMladi članovi ŠK „Kotor Varoš“ učestvovali na Vidovdanskom turniru\nAutor: Slaven Šubara / Datum: 30.06.2016. 17:05\nNa Vidovdanskom šahovskom turniru mladih „Banjaluka 2016“ koji je održan u organizaciji OŠK „Mala rokada“ i OŠ „Georgi Stojkov Rakovski“ učestvovala su četiri člana ŠK „Kotor Varoš“, koje je predvodio predsjednik kluba Sergej Molčanov.\nU starosnoj kategoriji dječaka od šestog do devetog razreda u kojoj se takmičilo 22 igrača član ŠK „Kotor Varoš“ Dragan Stanković, učenik OŠ „Petar Petrović Njegoš“ Maslovare je sa pet poena osvojio drugo mjesto.\nOstali mladi kotorvaroški šahisti, koji su nastupili u istoj starosnoj kategoriji – Andrej Trifunović i Miroslav Božić, učenici OŠ „Sveti Sava“ Kotor Varoš i Anes Trgalović, učenik OŠ „Petar Kočić“ Šiprage su se plasirali u donjem dijelu tabele.\n„ŠK „Kotor Varoš“ nastavlja aktivnost na popularizaciji šaha među mladima. Učešćem na turnirima naši mladi članovi stiču dragocjena iskustva, pa se nadamo da u narednom periodu neće izostati rezultati“, istakao je Molčanov.\nPrethodna vijest: Godišnji koncert učenika ansambla „Žubor“ Sljedeća vijest: Devet ponosnih decenija fudbalskog kluba Mladost


Mjanmara: Vojska i policija preuzele kontrolu na ulicama Jangona\nStanovništvo u Mjanmaru zabrinuto je da bi prodemokratski protesti mogli da oslabe pošto su vojska i policija preuzele kontrolu na ulicama. Ulice su u jutarnjim satima tihe, a budistički monasi, koji su vodili proteste protiv vojne hunte koja vlada zemljom 45 godina, zatvoreni su iza kapija dva najveća grada - Jangona i Mandalaja.\nDodatne vojne snage stigle su tokom noći i učvrstile kontrolu na uicama. Vojna hunta je za dva dana suzbijanja mirnih antivladinih protesta usmrtila najmanje devet ljudi, a zapadne vlade smatraju da je broj žrtava, verovatno, mnogo veći. U Mjanmar tokom dana stiže specijalni izaslanik Ujedinjenih nacija Ibrahim Gambari, da bi pokušao da spreči dalje krvoproliće.\nVisoki izaslanik Ujedinjenih nacija, Ibrahim Gambari, doputovao je danas u Rangun da bi apelovao na Burmansku vladu da prekine nasilno gušenje prodemokratskih protesta. Gambari je iz Ranguna odmah otišao u Nejpjidau, administrativni centar zemlje, na razgovore sa vojnim liderima. On pokušava da ugovori razgovor demonstranata i generala koji upravljaju zemljom. Portparol bele kuće, Gordon Džondrou, izdao je saopštenje u kojem se od vojne hunte traži da Gambariju dozvoli a se sastane sa svima sa kojima bi on to hteo, uključujući i predvodnicu demokratskih snaga, Aung San Su Ši, koja je u kućnom pritvoru. Singapurski ministar inostranih poslova Džordž Jo, danas je na zasedanju Generalne skupštine Ujedinjenih nacija u Njujorku rekao da se zajedno sa drugim diplomatama boji da Gambarijeva poseta neće doneti uspeh. Vojnici i policija i danas strogo kontrolišu Rangun i rasturaju manje i mestimične proteste. Očevici kažu da su pripadnici bezbednosnih snaga na jednom mestu napali masu demonstranata, više njih pretukli i pet uhapsili. Takođe se saznaje da je grupa kaluđera predovodila demonstracije u Pakoku, jugozapadno od najvećeg burmanskog grada Mandaleja.\nKineski mediji prenose da je premijer Ven Đijabao, u telefonskom razgovoru sa britanskim premijerom Gordonom Braunom, izrazio veliku zabrinutost zbog situacije u Burmi. Novinska agencija Šinhua je danas objavila da je Ven rekao da se Kina nada da će sve strane umešane u sukobe u Burmi da ispolje uzdržanost, miroljubivo uspostave stabilnost i ostvare demokratiju i razvoj. Kina ima velike ekonomske interese u Burmi i ima uticaj na njenu vojnu vladu.


Tribina: REDNEK/SELJAČKI ŠOK - Kulturni kišobran\nU ponedeljak, 27. septembar 2021. u 20h u Domu omladine Beograda, sala Amerikana održava se tribina Rednek/seljački šok u okviru ciklusa Šok uživo/Koridori DOB-a.\nJedna od najstrašnijih tema na filmu je odnos sela i grada, odnosno njihovog međusobnog sukoba u kojem skoro uvek nadrljaju, naivni i često arogantni, stanovnici gradova.\nNeko ko je odrastao na betonu, po nepisanom pravilu se uvek teško snalazi u ruralnim predelima i onima koji ih naseljavaju. Urbani tipovi često umeju da budu nadmeni i smatraju da su bogom dani i na druge gledaju sa visine, čak i ako nisu takvi. Sa druge strane, uvek imate nekoga ko je ljubomoran na to što je vama neko podelio „bolje karte“. Ljudima iz unutrašnjosti u filmovima uvek drugačije miriše gradski novac, devojke su uvek slađe i to se mora okusiti. Žene su uvek ljubomorne na gradske „koke“ i na kraju neminovno mora poteći krv.\nAleksandar Radivojević i Nenad Bekvalac u okviru ciklusa tribina Šok uživo/Koridori DOB-a nastoje da pokriju sve aspekte filmskog šoka. Svaka tribina je šetnja kroz vizuelne uzorke-inserte iz raznih kultnih, kontroverznih, pikantnih i egzotičnih, kako igranih, tako i animiranih filmova, serija ili muzičkih spotova, koji na najbolji način prikazuju intenzivni vizuelni šok. Tribine su zabavnog i edukativnog karaktera, a krajni cilj je širenje horizonta tolerancije kod gledaoca.\nDom omladine Beograda, tribina


Faktor | Visoki predstavnik i Ambasada SAD-a komentirali vanredno stanje u RS-u\n28.03.2020. / 21:21\n"U tom kontekstu, visoki predstavnik pozdravlja opredijeljenost predsjednice RS da ove vanredne ovlasti koristi u interesu javnog zdravstva, istovremeno radeći na uspostavi odgovarajućeg balansa između očuvanja dobrobiti stanovništva i očuvanja građanskih sloboda te podstiče tijesnu saradnju sa vlastima BiH i FBiH", saopšteno je.\nNarodna skupština Republike Srpske danas je na 12. posebnoj sjednici, održanoj u Banjoj Luci, usvojila Odluku o proglašenju vanrednog stanja "za teritoriju Republike Srpske zbog epidemiološke situacije u Republici Srpskoj usljed korona virusa".\nIz Ambasade Sjedinjenih Američkih Država u Bosni i Hercegovini za N1 su kazali da još uvijek nisu vidjeli tekst Odluke o proglašenju vanrednog stanja u Republici Srpskoj te, stoga, ne mogu komentarisati danas donesenu Odluku.\nKako navode u odgovoru na upit N1, Ambasada podržava vlasti širom Bosne i Hercegovine koje poduzimaju korake u suočavanju s pandemijom.\n- Još nismo vidjeli tekst odluke, i stoga ne možemo komentarisati njen konkretan sadržaj. Kao što smo već ranije rekli, podržavamo vlasti širom BiH koje poduzimaju odgovarajuće kratkoročne, zakonske i srazmjerne mjere kako bi se suočile sa trenutnom pandemijom. Istovremeno, svi napori na rješavanju ove krize moraju biti transparentni. Koordinacija s drugim tijelima, posebno na državnoj razini, mora biti prioritet. Sve aktivnosti se moraju provoditi uz puno poštivanje vladavine zakona i prava građana - kazali su iz Ambasade SAD-a.\nVisoku predstavnikAmbasada SAD-aRepublika Srpskavanredno stanje


EU dala Kosovu rok od cetiri meseca za izradu statuta ZSO\nizvor: agencije/evn foto: 06.04.2018.\nEvropska unija je pozdravila najavu tzv. kosovskog premijera Ramuša Haradinja da da mandat upravljačkom timu za izradu nacrta statuta Zajednice srpskih opština, i istakla da je rok za izradu statuta - četiri meseca.\n”Najava tzv. premijera Ramuša Haradinja da da mandat upravljačkom timu da izradi nacrt statuta Zajednice/Asocijacije opština sa srpskom većinom na Kosovu je vrlo dobrodošao. Izrada nacrta statuta je počela i završiće se u vremenskom okviru od 4 meseca ”, stoji u saopštenju Evropske službe za spoljne poslove.\nExpres: Hapšenje Đurića nanelo štetu Prištini\nOno što je usledilo nakon brutalnog hapšenja Marka Đurića u Kosovskoj Mitrovici i njegovo povlačenje sa lisicama na rukama po centru Prištine, nanelo je štetu Kosovu, piše prištinski portal GazetaExpres.\n"Poseban naglasak je dala nastavku dijaloga Beograda i Prištine, uz posredovanje EU, i nedavnim događajima u Mitrovici, što je ugrozilo sigurnost glavnog pregovarača Srbije i mnogih ljudi koji žive i rade na severu", piše Expreš pozivajući se na saopštenje Ajhorstove.\n“Obično američke diplomate, kada dolaze u region, počnu svoju posetu iz Prištine. Ali juče se desilo suprotno. Zamenik pomoćnika državnog sekretara Matju Palmer prvi put je došao prvo u Beograd…”, navodi portal.\nPriština blefira oko Zajednice?\nOdluku Prištine da aktivira rad Upravljačkog tima za Zajednicu srpskih opština, Beograd je dočekao sa rezervom, sumnjajući u iskrenost namera kosovskih vlasti.\nIako je i Evropska unija saopštila da je najavljena izrada statuta ZSO i da će taj posao potrajati četiri meseca, iz Kancelarije za Kosovo i Metohiju su poručili da je odluka Prištine, zasad, samo deklarativna, uz naglasak da Beograd i Srbi na KiM traže sprovođenje postignutih sporazuma na formiranju ZSO isključivo kako je dogovoreno u Briselu.\n- Najava premijera Ramuša Haradinaja o davanju mandata Upravljačkoj grupi da izradi Predlog statuta ZSO je veoma dobrodošla - poručila je portparolka visoke predstavice Maja Kocijančič. - Ovaj dugo čekani korak omogućuje da započne primena sporazuma iz dijaloga o ZSO, što je obaveza koju je Kosovo preuzelo u okviru dijaloga u aprilu 2013. i avgustu 2015.\nU Prištini je, inače, protekla dva dana boravila direktorka za Zapadni Balkan i zamenica generalnog direktora Evropske službe za spoljne poslove Angelina Ejhorst i do odluke kosovskih vlasti o pokretanju rada na ZSO došlo je baš za vreme njene posete.\n- Priština bez odlaganja mora da sprovede sporazum o ZSO, koji je predviđen Briselskim sporazumom. Sada ćemo pozvati glavne pregovarače iz Beograda i Prištine, njihove ekipe, kao i Upravljački tim i tehničke eksperte na razgovor radi konstruktivnog dogovora o načinu izrade statuta - poručila je Angelina Ejhorst.\nPovodom najava iz Prištine, iz Kancelarije za KiM podsetili su da je još pre 1.812 dana trebalo početi sa primenom sporazuma o ZSO, a ne na rečima, "pred neki samit i da bi se zadovoljila međunarodna javnost, nego stvarno kako bi se rešili problemi koje građani imaju na terenu".\nPoručeno je takođe da se u procesu izrade statuta ZSO neće pristati na jednostrano poništavanje ili menjanje sporazuma od strane prištinskog ustavnog suda ili bilo kog drugog privremenog organa, kao i da nikome ne treba ZSO koja će biti prazna ljuštura sa nadležnostima nevladine organizacije.\n- Opravdano sumnjamo u iskrenost sa kojom Priština sa višegodišnjim zakašnjenjem ulazi u ovaj proces, jer podozrevamo da je reč o političkom manevru koji ima za cilj smanjenje međunarodnog pritiska, a ne istinsko poštovanje obaveza preuzetih u briselskom dijalogu - navedeno je u njihovom saopštenju.\nROK DAT JOŠ 2015.\nDa bi se formiranje ZSO pomerilo sa mrtve tačke, vlada u Prištini prvo je morala da aminuje zamenu dva od četiri srpska člana Upravljačkog tima. Od tog momenta počinje da teče rok od četiri meseca za izradu Statuta, koji je bio predviđen dogovorom u briselskom dijalogu još 2015. godine.


Na poziv potpredsednika vlade i ministra trgovine, turizma i telekomunikacija Rasima Ljajića, direktor Turističke organizacije Sokobanja Ljubinko Milenković, kao član delegacije Republike Srbije učestvovaće na sastanku koji će 24. decembra u Bakuu održati ministar ekonomije i industrije Azerbejdžana Šahin Mustafajev i ministar Ljajić. Sastanak će biti organizovan u okviru velikog skupa o turizmu koji se održava u Bakuu, jer su predstavnici Azerbejdžana zainteresovani za ulaganje u naš turizam, pre svega u banje.\nPored ministra Ljajića i predstavnika Sokobanje, članove delegacije čine predstavnici JP „Palić” i Specijalne bolnice za rehabilitaciju „Rusanda”.\n– Nakon sastanka dva ministra, biće održani sastanci sa potencijalnim investitorima. Na tim sastancima prezentovaću sve mogućnosti našeg mesta za braunfild i grinfild investicije i za hotelske kapacitete visoke kategorije, kada to kažem, mislim pre svega na moguću privatizaciju hotela ‘Zdravljak’ i ‘Turist’, odnosno objekata HTP ‘Lepterija’ u stečaju ali i na nove hotele – ističe Milenković.\nPoseta počinje u nedelju 23. Decembra, a završava se 25. decembra. Prema rečima Milenkovića, pored ostvarivanja dobrih kontakta i pronalaženja investitora, ovo će biti dobra prilika da naša delegacija usvoji neke primere dobre prakse turizma Bakua jer je ovaj grad poslednjih godina postao jedna od svetskih destinacija.\n25. oktobra 2019. Marko Božinović\nVelika kompanija iz Azerbejdžana zainteresovana da investira u Sokobanju\n27. decembra 2018. Katarina Petrović


PREMIUM gil4100 GILDAN COTTON LADIES T-SHIRT - Idealno.rs\nPočetna / Ženska odeća / Ženska odeća za slobodno vreme / Ženske majice i tunike / PREMIUM gil4100 GILDAN COTTON LADIES T-SHIRT\nPonuda prodavnice Weboblacenje za proizvod gil4100 GILDAN PREMIUM COTTON LADIES T-SHIRT. Ispravnost cene i podataka proveri na internet stranici prodavnice.\nPOLO ka240 KARIBAN LADIES SHORT SLEEVE SHIRT\nod 1.404,13 DIN\nod 1.442,27 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za PREMIUM gil4100 GILDAN COTTON LADIES T-SHIRT i izberi najbolju. Ženske majice i tunike iz kategorije Ženska odeća za slobodno vreme je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda PREMIUM gil4100 GILDAN COTTON i vidi da li ti odgovara ili pogledaj druge proizvode brenda PREMIUM. Opis i tehnički podaci proizvoda PREMIUM gil4100 GILDAN COTTON se mogu razlikovati od onih u internet prodavnici u kojoj obavljaš kupovinu. PREMIUM gil4100 GILDAN COTTON LADIES T-SHIRT je dostupan u prodavnici Weboblacenje po ceni, koja je navedena pored svakog prodavca u meniju "Prodavnice".\nGarantne uslove za PREMIUM gil4100 GILDAN COTTON LADIES T-SHIRT proveri u prodavnici u kojoj nameravaš da obaviš kupovinu. Slika za PREMIUM gil4100 GILDAN COTTON je simbolična, zato se pre kupovine u prodavnici uveri da je proizvod isti.\n185 g/m2 (180 g/m2 in White)\n100% ring spun cotton preshrunk jersey knit (see colours for exceptions)\nSemi-fitted contoured silhouette with side seam 1,2 cm collar


Marina Visković otkrila: "Bila sam pozitivna na KORONU"\nPevačica Marina Visković otkrila je da je bila pozitivna na korona virus, te da ga je preležala.\n- Da, bila sam pozitivna na korona virus, ali sam se osećala dobro, nisam imala nikakve jake simptome. Posle 10 dana sam ponovila testiranje i nalaz je bio negativan, tako da se sada osećam sjajno i sve je u najboljem redu - otkrila je pevačica za Pink.rs.\nIzjava Marina Viskovic o modi\nMarina Visković je otkrila i svoje planove za naredni period, ali i priznala da bi volela da se ponovo zaljubi, nakon što je pre izvesnog vremena stavila tačku na desetogodišnju vezu.\nI Marina Visković je bila na slavlju kod zaražene Cece: "Testirala sam se"\n- Volela bih da se zaljubim ponovo, naravno, ko ne bi voleo, ljubav je pokretač svega. Ali nisam od onih koji pošto poto moraju da budu u vezi. Sve u svoje vreme, kad se desi, desiće se. Trenutno radim na svom novom albumu, koji bi trebalo da izađe kroz nekoliko meseci i sva moja energija je fokusirana na to - rekla je pevačica.\nVIDEO: Marina Visković o pritisku okoline\nMarina Visković o pritisku okoline\nSNEŽANA ĐURIŠIĆ PRELEŽALA KORONA VIRUS Opisala svoje iskustvo: "Još uvek imam antitela"


Održan seminar „Vodosnabdijevanje i sanitacija – holandski način“ - UPSMedia Održan seminar „Vodosnabdijevanje i sanitacija – holandski način“ – UPSMedia\nBiH Biznis Društvo\nOdržan seminar „Vodosnabdijevanje i sanitacija – holandski način“\nnovembar 15, 2017 novembar 20, 2017 urednik\nAmbasada Kraljevine Holandije u BiH i Ministarstvo vanjskih poslova BiH organizovali su seminar „Vodosnabdijevanje i sanitacija – holandski način“. Na seminaru su prisustvovali predstavnici svih nivoa vlasti u BiH, kao i predstavnici različitih institucija i privatnog sektora.\nZbog nepovoljnog geografskog položaja, Kraljevina Holandija se godinama borila sa problemom vodosnabdijevanja. Stručnjaci iz ove države prezentovali su holandska rješenja brojnih problema u vezi sa vodosnabdijevanjem i prečišćavanjem otpadnih voda.\n„Ja sam predstavnik vodne agencije „Riverland“ i savjetnik sam vodnih vlasti u Holandiji. Moja vodna agencija ima saradnju sa vodnim agencijama u BiH posebno u oblasti zaštite od poplava. Danas prisustvujemo i seminaru na kojem, između ostalog, možemo čuti i o prečišćavanju voda, a to je, takođe, odgovornost vlasti“, rekao je za UPSMedia Erik Kandersma, predstavnik vodne agencije „Riverlend“.\nHolandski stručnjaci smatraju da postoji mnogo prostora za saradnju sa stručnjacima iz BiH.\n„Mi smo predstavili naš model upravljanja vodama i smatramo da možda postoje mogućnosti za buduću saradnju sa vodnim agencijama u BiH“, istakao je Kandersma.\nPrezentovani holandski modeli upravljanja vodnim resursima, kao i prateća iskustva Holandija, poslužiće domaćim vodnim agencijama i stručnjacima za upotpunjavanje znanja o ovim oblastima.\n← U Srebrenici predstavljena publikacija „Mediji u najboljem interesu djeteta“\nTehnički remont Bratunac: Saradnja sa Indijom? →


Vulin o naslovnici NIN-a: Dostojno žaljenja i prezira! | Afera\nVulin o naslovnici NIN-a: Dostojno žaljenja i prezira!\nMinistar odbrane i predsednik Pokreta socijalista Aleksandar Vulin ocenio je kao „dostojnu žaljenja i prezira“ naslovnu stranu poslednjeg broja nedeljnika NIN.\nNa naslovnoj strani nedeljnika prikazani su predsednik Srbije Aleksandar Vučić i fudbalski stadioni u Srbiji kao logori iz vremena vojne fašističke diktature Augusta Pinočea u Čileu.\n„Porediti Srbiju s diktaturom Pinočea je sramotno kao i naslovna strana NIN-a na kojoj je Srbija prikazana kao nacistički radni logor. Kukavice koje sebe proglašavaju žrtvama slobodno štampaju uvrede i gadosti zbog kojih bi odgovarali u svakoj zemlji na svetu“, rekao je Vulin u saopštenju za javnost.\nOn je naveo da autori „znaju da za njih ne važi zakon i da će moći da vređaju, ponižavaju, lažu“ i da ih nikakva zakonska kazna neće stići, a osuda Srbije ih ne zanima, i ne boli, jer „imaju oni ambasade do čijih mišljenja im je stalo“.\n„Ne sumnjam da bi sve nas koji ne mislimo Srbiji kao logoru i diktaturi zatvarali i streljali na stadionima kao diktatura koju sanjaju. Urednici NIN-a štampaju svoje snove, ali to nije srpska java. Vučiću neće oprostiti hrabrost i uspeh, a Srbiji što glasa za njega. Ne znam da li više mrze Vučića ili Srbiju, ali znam da su dostojni žaljenja i prezira“, istakao je Vulin.\n← Kako Ameri i Britanci ruše Srbiju i Srpsku: ISTI CILJ PROTESTA U BEOGRADU I BANJALUCI!\nTRAGEDIJA: Ubijen poznati fudbaler, reprezentativac… Pogodio ga zalutali metak! →\nOliver Dragojević ne može više ni da stoji na nogama!\nISTRAŽIVANJE JAVNOG MNJENJA: Naprednjaci s Malim ubedljivo pobeđuju!


SBB i DF podržaće inicijativu SDA za uvođenje rezervnog sastava policije. Iz partije Bakira Izetbegovića zatražili su da se zvanično pokrene procedura za izmjene zakona u FBiH i kantonima kojima će se to omogućiti. Sve to povodom najave iz Republike Srpske da će imati svoj rezervni sastav.\nVanredna sjednica Komisije Parlamenta Federacije BiH za bezbjednost zakazana je za utorak, 23. april. Iako za sada imaju podršku SBB-a i DF-a, SDP neće podržati inicijativu.\nDemokratska fronta predlaže da rezervni sastav policije u FBiH broji 2.500 pripadnika, ukoliko u rezervni sastav policije Republike Srpske zaista bude primljeno hiljadu policajaca. Najspornije je što je inat motiv za tu odluku, poručuje Kostadin Vasić član odbora za bezbjednost u parlamentu Srpske.\nParlament Federacije broji 98 zastupnika od kojih SDA, DF i SBB 45. To bi značilo da izmjene zakona koje bi omogućile formiranje rezervnog sastava zavise od HDZ-a, koji učestvuje u vlasti u Federaciji BiH. Iz te stranke danas ne odgovaraju na pozive.\nrezervni sastav policije inicijativa SDA podrška DF i SBB


Vesti online / Sport / Košarka / Od sjaja do očaja – šta sledi za KK Partizan?\nPartizan mora da traži novog trenera jer je Nenad Čanak podneo ostavku, a izgledalo je da će biti sasvim drugačije.\nVidelo se od početka da će crno-belima biti potrebna dodatna pojačanja pod košem i na spoljnoj poziciji, međutim u odnosu na prethodne sezone, kada je sastav sklapan u septembru, oktobru i u toku takmičarske godine, ovo je bilo dosta ohrabrujuće.\nNenade, hvala! https://t.co/xodbX5X721#KKPartizan pic.twitter.com/aHvIhPGjNc — KK Partizan NIS (@PartizanBC) October 26, 2018\nDa kola mogu brzo da krenu nizbrdo pokazali su naredni mečevi u kojima je Partizan doživeo svih pet poraza, a trener Nenad Čanak gospodski je podneo ostavku posle veoma loših partija njegovog tima.\nJedan od razloga za neuspehe protiv Mornara, Valensije, Krke, ASVEL i Zadra je povreda Zagorca, kojeg smo spomenuli kao glavnog igrača, ali to ne sme da bude opravdanje za slabe partije.\nU ovima porazima bilo je i onih dobrih, poučnih, kao što je meč sa Valensijom u “La fonteti“ gde su se crno-beli veoma dobro držali 35 minuta, ali su u završnici poraženi od jačeg sastava.\nCrno-belima se mnogo ne može zameriti ni za poraz od Mornara, koji je u meč ušao veoma motivisan jer je u Evrokupu slavio na gostovanju protiv Torina. Ekipa iz Bara odigrala je fenomenalan meč i Partizan je poražen.\nIpak, tri poslednja izgubljena meča uticaće na to da Čanak podnese ostavku. Krka, ASVEL i Zadar odneli su bodove protiv crno-belih i moralo je da dođe do neke promene.


Građevinski radovi na Kopaoniku u punom jeku\nIako nam se polako približava zima, građevinci na Kopaoniku koriste svaki trenutak lepog vremena, kako bi ispoštovali rokove.\nDeo hotela “Grand” se rekonstruiše i dograđuje te će imati više smeštajnih jedinica kao i nov kongresni centar. Ski kafić “Avenija” je uklonjen i na njegovom mestu se vrši dogradnja hotelskih kapaciteta ovog hotela. Rok za završetak ovih radova je decembar 2015. godine.\nJedna od najnovijih investicija na Kopaoniku je i ulaganje šeik Muhameda bin Zajeda al Nahjana, koji kreće da gradi luksuzan hotel na mestu nekadašnjeg objekta Jugobanke.Ovaj novi hotelski kompleks će, bez sumnje, upotpuniti bogatu ponudu Kopaonika koja privlači ljubitelje prirode i aktivnog odmora.\nPored same staze Karaman greben gradi se još jedan hotel, na mestu nekadašnjeg kafića Novak, biće izgrađen novi luksuzni hotel. Porodica Đoković je parcelu i ceo projekat prodala novom investitoru, koji će po njihovim nacrtima izgraditi ovaj hotel.\nTakođe na mestu nekadašnjeg kafića Bombardijer na Malom jezeru započeti su radovi na kopanju temelja, verovatno za još jedan hotel.


Pitamo žene : Da li zaista želite biti samo domaćice ?! | ➎\nPitamo žene : Da li zaista želite biti samo domaćice ?!\nka5an 13 Oktobra, 2016 Priča se o ... Nema komentara\nSavremena žena danas ima puno životnih uloga, pa rastrzane između kuće i posla, čini se da bi mnoge danas bez razmišljanja dale otkaz, kada bi partner mogao da im obezbijedi pristojan život.\nPitanje da li je savremenim ženama postalo prihvatljivo da budu domaćice čini se kao da ima već unaprijed spreman odgovor. Sve je češće da zaposlene žene ne mogu da izdrže teret obaveza i imaju osjećaj da im emancipacija nije donijela ništa dobro.\nPsihoterapeuti, kažu kako, nažalost, emancipacija u današnjem obliku, ženama nije donijela ono za šta su se borile. Ima malo dobrih stvari, a natovarena im je tiranija moranja, da moraju da budu savršeni radnici, majke, žene, ljubavnice, što je ponekad preveliki stres.\nIspada da danas mnoge zaposlene žene zavide domaćicama, a više od polovine Amerikanki starijih od 18 godina radije bi da ostane kod kuće nego da ide na posao.\n“Možda kada bi postojala emancipacija na emancipaciju, da zadrže potrebu za kulturom, potrebu da budu sređene, obrazovane, da imaju sva ljudska prava, ne bih imao protiv da budu samo domaćice, ali forma starinskih domaćica ne bi bila dobra“, zaključuju psihoterapeuti.\n“Ukoliko je biti domaćica samo forma i nečija druga odluka mislim da je loše, međutim ukoliko neko to suštinski želi mislim da je uredu”, zaključuju stručnjaci.\nS druge strane prevelika očekivanja od žena mogu da utiču na njihovo zdravlje, pa žene znaju da posežu za medikamentima kojima pokušavaju da smanje stres.\nNaučno dokazano da i žene vole ...\nAzil za “Balkance” samo u “posebnim ...


UNDP: Privremeni osnovni dohodak može da uspori pandemiju COVID-19 - Ekonomija - Dnevni list Danas\nPočetna » Ekonomija » UNDP: Privremeni osnovni dohodak može da uspori pandemiju COVID-19\nMomentalno uvođenje privremenog osnovnog dohotka za najsiromašnije ljude u svetu moglo bi da uspori sadašnji porast broja zaraženih korona virusom, jer bi omogućilo da skoro tri milijarde ljudi ostane kod svojih kuća, navodi se u izveštaju Programa Ujedinjenih nacija za razvoj (UNDP).\nKako je danas saopštio UNDP, u izveštaju „Privremeni osnovni dohodak: Zaštita za siromašnu i ranjivu populaciju u zemljama u razvoju“, procenjuje se da je potrebno najmanje 199 milijardi dolara mesečno kako bi se obezbedio vremenski ograničen, zagarantovan osnovni dohodak za 2,7 milijardi ljudi koji žive ispod ili malo iznad granice siromaštva, u 132 zemlje u razvoju.\n„Vremena bez presedana zahtevaju socijalne i ekonomske mere bez presedana. Uvođenje privremenog osnovnog dohotka za najsiromašnije ljude na svetu pojavilo se kao jedna od mogućnosti. Pre samo nekoliko meseci, to je moglo da deluje nemoguće“, izjavio je administrator UNDP-a Ahim Štajner.\n„Uvođenje privremenog osnovnog dohotka omogućilo bi vladama da ljudima koji su u izolaciji pruže finansijsku pomoć, da upumpaju gotovinu u lokalnu privredu kako bi pomogle malim preduzećima da se održe, i usporile razorno širenje epidemije virusa COVID-19“, ocenio je Štajner.\nKorona virusOsnovni dohodakRadnici\nJedno reagovanje na “UNDP: Privremeni osnovni dohodak može da uspori pandemiju COVID-19”\n05. avgusta 2020. u 18.47\nČek samo da SNS formira vladu, pa ćemo rešimo te probleme.


Vesti online / Vesti / Svet / Grci uporni: Ništa od NATO i EU za Makedoniju dok ne promeni ime\nGrci uporni: Ništa od NATO i EU za Makedoniju dok ne promeni ime\nGrčka podržava integritet i suverenitet Makedonije i želi da njen severni sused postane član NATO i EU, ali pre članstva mora da se reši problem s imenom, izjavio je danas grčki ministar spoljnih poslova Nikos Kocijas.\nNova makedonska vlada želi dogovor sa Grcima\nOn je to rekao posle prvog sastanka sa novim šefom makedonske diplomatije Nikolom Dimitrovim u Atini. Time je Kocijas ponovio stav svojih prethodnika koji je još na Samitu NATO u Bukureštu 2008. postao zvanična grčka spoljna politika.\nKocijas je rekao da je Grčka zadovoljna što je druga strana preuzela obaveze za popravljanje odnosa, ocenjujući da ti koraci ne zamenjuju pregovore o imenu, ali da svakako olakšavaju taj proces.\n- Znamo da naš sused želi da bude član raznih organizacija, ali prvo treba da se reši ime. To mora da se zatvori i da dođemo do uzajamno prihvatljivog kompromisa - rekao je šef grčke diplomatije.\nMakedonski ministar spoljnih poslova Nikola Dimitrov je rekao da će Makedonija konkretnim koracima završiti svoj deo i da nova vlada želi da gleda ka budućnosti. "Nemamo skrivene planove, želimo da vam budemo prijatelji", rekao je Dimitrov.\n- Produžićemo da iznosimo argumente da je u interesu Grčke da budemo evropska demokratija koja će ući u NATO i početi pregovore sa EU - istakao je je šef makedonske diplomatije.\nKocijas i Dimitrov danas su u Atini razgovarali o merama za građenje poverenja, za unapređenje i proširivanje odnosa, o jačanju regionalne saradnje i ekonomiji. Dimitrov je zatražio podršku grčke javnosti za podsticaj da, kako je rekao, Makedonija ispravljeno hoda po putu evrointegracija.\nSreda 14.06.2017. 21:28\nСве државе Балкана су колоније Вашингтона,Брисела и Лондона.


Fudbalska reprezentacija Irske - Blic Sport\nRealno je očekivati šest, SVI BI ODMAH POTPISALI SEDAM! Tri utakmice koje će odmah pokazati šta možemo da očekujemo od "orlova"\nJoš jednom Srbija kreće praktično od nule, nema obezbeđen plasman na Evropsko prvenstvo, ali u evropske kvalifikacije za Svetsko prvenstvo ulaze silno motivisani "orlovi".\nLIGA NACIJA Srbin sudio meč bez golova u Dablinu, Makedonija je prejaka za Lihtenštajn\nFudbalska reprezentacije Irske i Danske odigrali su nerešeno 0:0 u trećem kolu Lige nacija, a odlično je ovaj meč na "Aviva stadionu" sudio srpski arbitar Srđan Jovanović.\nKAŽNJEN SAMO DVA MEČA Kostolomac Tejlor ne dolazi u Srbiju 11. juna\nReprezentativac Velsa Nil Tejlor kažnjen je sa dve utakmice neigranja u kvalifikacijama za Svetsko prvenstvo 2018. zbog crvenog kartona koji je zaradio na utakmici protiv Irske, saopštio je Fudbalski savez Velsa.\nPOSETA NESREĆNOM IRCU Kuman kod Kolmana: On je jak i pozitivan\nTrener Evertona Ronald Kuman posetio je povređenog defanzivca svog tima Šejmusa Kolmana, kome je polomljena noga prošlog meseca na kvalifikacionoj utakmici za Svetsko prvenstvo 2018, Irska - Vels (0:0).\nFOTO BLIC Tole u zagrljaju Save Miloševića, Muslin skenirao "orliće"\nMlada fudbalska reprezentacija Srbije protiv Irske odigrala je meč kvalifikacija za Evropskog prvenstvo i pobedila je sa 3:2, a na tribinama novosadskog stadiona "Karađorđe" bilo je mnogo zanimljivih detalja.\nZADOVOLJAN BODOM O’Nil: Teren je bio očajan posle 10 minuta!\nSelektor Republike Irske Martin O’Nil istakao je da nije razočaran nerešenim ishodom protiv Srbije (2:2) i dodao da su njegovi fudbaleri osvojili bitan bod na početku kvalifikacija za Svetsko prvenstvo.\nVuković: Ne razumem šta su Irci igrali...\nIvanović i Rukavina složni: Ni bod nije loš!\nKapiten fudbalske reprezentacije Srbije Branislav Ivanović rekao je da njegova ekipa može da bude zadovoljna osvojenim bodom protiv Irske na početku kvalifikacija za Svetsko prvenstvo u Rusiji.\nSTRUČNI UGAO Muslin nije iznenadio Pižona, Binić žali za pobedom\n“Orlovi” su protiv Republike Irske mogli, ali i morali više - opšti je zaključak ljudi iz sveta fudbala koji su duel prvog kola kvalifikacija za Svetsko prvenstvo (2:2) posmatrali iz svečane lože stadiona “Rajko Mitić”.\nKONAČNO Kostić probio led! /VIDEO/\nPosle užasnog početka i šokantnog gola koji su “orlovi” primili, naša selekcija je preko Filipa Kostića u 62. minutu uspela da uzvrati u duelu prvog kola kvalifikacija za Svetsko prvenstvo protiv Republike Irske.\nNovi početak, ko zna koji po redu... “Orlovi” ponovo poleću i ovoga puta su sigurni da će uspeti da se plasiraju na Svetsko prvenstvo 2018. godine u Rusiji. Prvi rival je Republika Irska (ponedeljak 20.45), a ovaj duel “Blic TV” vam predstavlja kroz statistiku.\nAUTOGOL, PREOKRET I BANETOVA GREŠKA Ovako je izgledao prethodni duel Srbije i Irske /VIDEO/\nFudbaleri Srbije počinju kvalifikacije za Svetsko prvenstvo koje će se 2018. održati u Rusiji. Prvi rival je Irska, a meč se igra od 20.45 časova na stadionu “Rajko Mitić”.\n"Orlovi" spremni za Irce: Vreme je da posle košarkaša i vaterpolista, mi obradujemo naciju\nNaši fudbaleri rade finalne pripreme pred start kvalifikacija za Svetsko prvenstvo u Rusiji. Oni u ponedeljak (20.45 časova) u Beogradu dočekuju Irsku, a optimizam vlada u njihovim redovima.\nDOŠAO JE KRAJ Robi Kin se oprašta od reprezentacije Irske posle 18 godina /VIDEO/\nJedan od najboljih irskih fudbalera u istoriji Robi Kin oprašta se u sredu od nacionalnog dresa.\nPavlović: Moramo da zaustavimo kontranapade Iraca\nAndrija Pavlović jedva čeka da obuče dres reprezentacije Srbije, koja u ponedeljak dočekuje Irsku (20.45 časova) u prvom meču kvalifikacija za Svetsko prvenstvo u Rusiji.\nMaksimović otvoreno o interesovanju zagrebačkog Dinama\nReprezentativac Nemanja Maksimović pričao je o početku kvalifikacija za Svetsko prvenstvo, ali i interesovanju zagrebačkog Dinama.\nO'Nil razočaran eliminacijom: Malo je falilo da se Francuska uspaniči\nSelektor fudbalske reprezentacije Irske Martin O'Nil rekao je da je razočaran eliminacijom sa Evropskog prvenstva u Francuskoj.\nPREOKRET Trominutno buđenje Grizmana odvelo Francusku dalje! /VIDEO/\nFudbaleri Francuske pobedili su Irsku sa 2:1 u osmini finala EURO2016, i to pošto su preokrenuli uz dva gola Grizmana za tri minuta u drugom poluvremenu.\nSPREMAN O'Nil zna ko će da izvodi penale za Irsku\nSelektor Irske Martin O’Nil rekao je da se njegova ekipa priprema za moguće izvođenje jedanaesteraca u utakmici osmine finala Evropskog prvenstva protiv Francuske.


Grupa građana protiv izgradnje Novog Sada na vodi | Autonomija\n"Izgradnjom stambeno-poslovnog kompleksa značajno bi bio narušen kvalitet života stanovnika Limana"\nPisac i istoričar umetnosti Nebojša Milenković danas je Savetu Mesne zajednice „Ostrvo“ u Novom Sadu podneo zahtev za sazivanje Zbora građana, povodom investitorsko-urbanističkog projekta „Novi Sad na vodi“ o kojoj javnost i stanovnici dela grada Liman malo znaju i želeli bi da bude upoznati, saopštila je danas Grupa građana.\nOni su u saopštenju za javnost naveli da su “izuzetno uznemriani” najavama gradonačelnika Novog Sada Miloša Vučevića u medijima da će na prostoru priobalja Dunava, od šireg prostora od Ribarskog ostrva do studentskih domova, biti izgrađen luksuzan “stambeno-poslovni kompleks”.\nAktuelni Urbanistički plan na ovom prostoru predviđa objekte javne namene, poput sportsko-rekreativnih, kulturnih i ugostiteljskih, pa bi izgradnjom stambeno-poslovnog kompleksa značajno bio narušen kvalitet života stanovnika tog dela grada, kao i urbanistički identitet Novog Sada kao grada u celini, navela je Grupa građana.\nOd Saveta Mesne zajednice “Ostrvo” zahtevali su da sazove Zbor građana kojem bi prisustvovao i gradonačelnik Miloš Vučević, čime bi se ispoštovalo i Ustavom i zakonom garantovano pravo građana da utiču na rešenja kojima se neposredno narušava ili unapređuje kvalitet života u zajednici u kojoj žive.\nPodsetili su da su u ovom trenutku aktuelne još dve inicijative za sazivanje Zborova građana u Mesnim zajednicama “Petrovaradin” i “Gavrilo Princip”, ali ni do isteka zakonski predviđenog roka one nisu prihvaćene.\n“Ukoliko ni ovaj Zbor građana ne bude sazvan, biće to šesti uzastopni slučaj oglušivanja mesne i lokalne samouprave na zahteve građana, kako u oblasti gradske uprave tako i u domenu zakonodavne vlasti jedinice lokalne samouprave, a to je u našem slučaju Grad Novi Sad”, piše u saopštenju.


Sportska centrala - Srpski juniori ubedljivi protiv Nemaca - najnovije sportske vesti\n23:10 Majstorije Nejmara za pobedu nad Meksikom22:55 Nema kandidata za predsednika Vaterpolo saveza Srbije22:25 Montepaski odbranio titulu22:15 "Orli�i" ubedljivi u generalnoj probi22:10 Preminuo predsednik FIBA Evropa21:50 Rajevac ili Kokezin "d�oker"?21:30 Kvartet dobio raskid ugovora sa Zvezdom21:05 Stevanovi� pripao Torinu21:00 LIVE: Brazil - Meksiko20:30 Srpski odbojka�i stigli u Teheran19:50 Napredak na�ao novog trenera19:45 Ivkovi� dobio konkurenciju19:30 Maljkovi�: "Jo� nismo rekle poslednju re�"18:55 Krajinovi� stigao do �etvrtfinala u Milanu18:35 Grci prejaki za mlade vaterpoliste18:15 Pobeda ko�arka�ica nad Belorusijom18:00 Pa�anski pao na poslednjoj prepreci17:50 Biv�i Zvezda� se iz Poljske preselio u Tursku17:20 Gordi� igra za BiH, Savovi�a nema na spisku16:45 Juventus otkupio Asamou16:25 LIVE: Srbija - Belorusija15:55 Kerol zvani�no u Vest Hemu15:40 Partizan predstavio novog golmana15:30 �iri� zaustavljen u 2. kolu14:30 Sa Pintu: "Nemogu�e raditi u ovakvim uslovima"14:15 Stojadinovi� se razboleo13:30 Uprava u �oku - Sa Pintu prvo saop�tio odluku igra�ima13:15 Novak prvi nosilac na Vimbldonu12:45 Sa Pintu stigao do stotke11:50 Sa Pintu napustio Zvezdu\tKo�arka\nSrpski juniori ubedljivi protiv Nemaca10.08.2012 22:35U drugom kolu Evropskog prvenstva za ko�arka�ke do 18 godina, koje se odr�ava u Litvaniji i Letoniji, reprezentacija Srbije je ubedljivo savladala Nema�ku sa 83:54 (17:18, 27:20, 24:5, 15:11).\nSamo u prvoj �etvrtini "panceri" su odolevali raspolo�enim srpskim juniorima. U nastavku utakmice izabranici selektora Dejana Mijatovi�a su deklasirali rivala i stigli do va�ne pobede.\nNajefikasniji u na�em timu bili su Nikola Jankovi� sa 16 poena i Luka An�u�i� sa 15 poena, dok je Du�an Risti� imao u�inak od 10 poena i �ak 17 skokova.\nJuniori Srbije u subotu, u tre�em kolu Evropskog prvenstva igraju protiv vr�njaka iz �panije.


Zastupnički dom Parlamenta Federacije Bosne i Hercegovine je usvojio zaključke Komisije za sigurnost koji su doneseni na sjednici i odnose se na političku situaciju u BiH koja se sigurnosno loše odražava na građane.\nTri zaključka Komisije za sigurnost Parlamenta FBiH podržalo je 56 zastupnika, a protiv su bili HDZ-ovi parlamentarci.\nU skladu sa važećim Krivičnim zakonom BiH Predstavnički dom Parlamenta Federacije BiH traži konkretno djelovanje Tužilaštva Bosne i Hercegovine koje ima i obavezu i odgovornost djelovati u ovoj i sličnim situacijama.\nGrađani Bosne i Hercegovine od pravosudnih institucija u BiH očekuju efikasnije i efektivnije procesuiranje svih krivičnih djela, a posebno onih koja ugrožavaju postojeći ustavno-pravni poredak u našoj zemlji.\nObzirom da su posljednjim aktivnostima političkih predstavnika iz bh. entiteta RS dovedeni u pitanje i mir i stabilnost u našoj zemlji, PD PFBiH u skladu sa Dejtonskim mirovnim sporazumom, njegovim Anexom X i Rezolucijom 1144 Vijeća sigurnosti UN-a traži od visokog predstavnika primjenu Bonskih ovlaštenja koje su mu na raspolaganju, a u svrhu osiguravanja mira, stabilnosti i neometanog funkcionisanja institucija BiH.\nOčekujemo od visokog predstavnika da kroz neposrednu intervenciju otkloni i poništi sve donešene odluke za koje, kao vrhovni tumač sporazuma, a samim tim i Ustava BiH, ustanovi da su u suprotnosti sa Ustavom i važećim zakonima u našoj zemlji.\nRedovna sjednica ovog doma Parlamenta FBiH je završena, a naredna se očekuje 30. oktobra.\nOznačeno Komsija za sigurnost FBiHZastupnički dom FBiH\nZavirite u kasarnu nadomak Sarajeva u kojoj će biti smješteni migranti iz kampa “Vučjak”\nČedomir Jovanović poslao žestoku poruku četnicima u BiH


Ćavi odlučio da progovori baš danas, ovo je znak! - Sportske.net\nĆavi odlučio da progovori baš danas, ovo je znak!\nLegenda ima reč i to baš danas...\nBarsa sa novim trenerom u Ligi šampiona?!Barsa pokušala da uzme još jednog igrača Juventusu, on ipak završio u Mančester sitiju!Aspas šokirao Barsu, pitanje prvaka rešeno u Vigu!?"Acuerdo total" - Zakazani letovi Barselona - Torino, u oba smera!La Liga – Najlošija još od 2007. godine, tri razloga da više verujemo u Real!\nU danu kada se piše da bi Kike Setijen mogao da dobije otkaz pre kraja ove sezone, pojavile su se i ove reči Ćavija Ernandesa.\nBivši kapiten i jedna od najvećih legedni Barselone, sadašnji trener katarskog Al-Sada, kaže da se uveliko sprema za svoj povratak na Kamp Nou.\nMeđutim, deluje da bi opet odbio ponudu trenutne uprave, koja ga je ubeđivala i zimus kada je klub odlučio da otpusti Ernesta Valverdea.\nZa Ćavija idealan scenario je da Barsu preuzme narednog leta, posle izbora, koji su zakazani 2021. godine.\n"Moj najveći san je da treniram Barselonu. Ponudili su mi trenersku poziciju u januaru, ali sam odbio uz obrazloženje da tada nije bio pravi trenutak pravo za to te da uslovi nisu dobri. Nadam se da ću u budućnosti ponovo dobiti ponudu Barse", rekao je Ćavi i nastavio:\n"Želim da preuzmem klupu Barse u trenutku kada bih mogao da krenem od nule. Već sam ponovio mnogo puta: Ja želim klupu, ali i da imam mogućnost da odlučujem o sportskim pitanjima. Po mom mišljenju, preuzimanje Barselone nakon predsedničkih izbora je savršen scenario i ne isključujem tu mogućnost. Članovi mog stručnog tima se takođe uveliko pripremaju za taj posao", zaključio je Ćavi.\nPodsetimo, danas su se pojavile informacije da bi uprava mogla da otpusti Kikea Setijena ukoliko ne osvoji La Ligu, i u tom slučaju bi trener Barselone B Garsija Pimienta dobio zadatak da pokuša da osvoji Ligu šampiona u avgustu.\nKako trenutno stvari stoje, Ćavi nema nameru da bi se petljao sa ovom sramnom upravom i čekaće izbore i pobedu Viktora Fonta koji će biti glavni favorit, a ujedno je i Ćavijev veliki prijatelj...


Program širenja znanja iz oblasti digitalne transformacije\nSa četvrtom industrijskom revolucijom, digitalizacija postaje glavni katalizator inovacija, modernizacije, ekonomskog rasta, konkurentnosti i sveobuhvatnog društveno-ekonomskog napretka i razvoja. Vlada Republike Srbije prepoznala je značaj digitalizacije i razvoja elektronske uprave, što je doprinelo značajnom razvoju u ovoj oblasti u proteklih nekoliko godina. Digitalizacijom, kao jednim od prioriteta Vlade Republike Srbije, transformiše se način rada javne uprave i podiže se njena ekonomičnost, transparentnost i kvalitet rada.\nU proteklom periodu iskazano je interesovanje drugih zemalja za rešenja elektronske uprave koje Republika Srbija razvija, koristi i unapređuje. Tokom Digitalnog samita Zapadnog Balkana, iniciranim Berlinskim procesom, koji je održan aprila 2019. godine u Beogradu, izražena je velika politička podrška i razumevanje za proces digitalne transformacije. Regionalna razmena znanja i ideja, ali i regionalno povezivanje i omogućavanje elektronskih usluga unutar regiona, od neprocenjivog je značaja za dalji razvoj svake ekonomije, ali i regiona u celini.\nProgram širenja znanja iz oblasti digitalne transformacije „Srbija digitalizuje“ predstavlja instrument saradnje Republike Srbije sa partnerskim zemljama u domenu digitalne transformacije, u cilju jačanja kapaciteta potrebnih za obavljanje stručnih i tehničkih poslova u cilju pružanja podrške implementaciji elektronske uprave, kao i uspostavljanja dodatne osnove za unapređenje ekonomske i političke saradnje. Pružanje ovakvog vida usluga drugim partnerskim državama predstavlja i važan segment razvojne saradnje sa inostranstvom.\nCilj Programa je uspostavljanje novih i unapređenja postojećih oblika partnerstava, zasnovanih na diseminaciji znanja i međusobnom osnaživanju kapaciteta potrebnih za digitalnu transformaciju i podršku razvoju elektronske uprave.\nRepublika Srbija je posvećena saradnji sa drugim državama, i sa velikim zadovoljstvom i posvećenošću nastoji da stečeno znanje i iskustvo podeli sa svim zainteresovanim zemljama kroz uspostavljanje različitih vidova saradnje u cilju širenja znanja i iskustva iz domena digitalizacije i elektronske uprave.\nProgram Srbija digitalizuje


Humanitarno šminkanje za Snežanu Puhalo | Palelive.com\nPočetna Novosti Aktuelnosti Humanitarno šminkanje za Snežanu Puhalo\nHumanitarno šminkanje za Snežanu Puhalo\nU galeriji Tržnog centra „Tom“ u subotu 11. marta će biti organizovano šminkanje po simboličnoj cijeni od 10 KM, a sav prikupljeni novac će biti uplaćen na račun Snežane Puhalo, djevojke kojoj su potrebna sredstva za transplataciju jetre.\nAkcija će biti održana u periodu od 13.00 do 21.00 časova, a svi koji žele učestvovati mogu ostaviti prilog u posebno pripremljenoj kutiji.\nAkcija će biti održana u i Tržnom centru „Tom“ u Lukavici u istom periodu.\nSvi koji žele da pomognu mogu to uraditi i putem „M:telovog“ humanitarnog broja 1415 da pozovu i doniraju jednu KM za Snežanino liječenje.\nPrethodni članakOtvoren konkurs za 11. Međunarodni filmski festival\nNaredni članakSletio s puta, pa prijavio da mu je ukraden automobil


Partizan obnovio ženski klub, stižu igračice Palilule - Vaterpolo vesti\nPočetna » Ženski vaterpolo » Partizan obnovio ženski klub, stižu igračice Palilule\nPartizan obnovio ženski klub, stižu igračice Palilule\nVaterpolo klub Partizan dobio je pre tačno godinu dana novu Upravu, koja je već u prvih 12 meseci napravila ozbiljne rezultate, a crno-beli će u novoj sezoni imati respektabilan sastav.\nRukovodstvo kluba napravilo je nedavno još jedan dobar potez, pošto je posle više godina obnovljena i ženska sekcija, koja će se, kako sada stvari stoje, već u prvoj sezoni boriti za trofeje, zajedno sa Crvenom zvezdom i Vojvodinom. Naime, prema pisanju Sportskog Žurnala, sve igračice Palilule, šampiona Srbije iz 2019. godine, pojačaće Partizan, koji će uporedo razvijati mlađe kategorije.\nMože se naslutiti da će za Partizan zaigrati: Ana Milićević, Teodora Rudić, Kristina Miladinović, Dragana Milićević, Maja Mandić, Jelena Markov, Katarina Trmčić, Mina Ignjić, Ana Andrejić, Aleksandra Trmčić, Anđela Petrović i Mila Gluščević.\nPalilula će u narednom periodu imati ekipu sastavljenu od mladih igračica, a njih će sa klupe predvoditi Marko Čubranović.\nOznakeŽenski vateprolo klub Partizan Ženski vaterpolo klub Palilula\nPartizan se revanširao Zvezdi, Vojvodina ubedljiva pred početak plej-ofa\nVaterpolistkinje Zvezde posle velikog preokreta pobedile Vojvodinu


Eksterna revizija za pravna lica Beograd Novi Beograd\nINTERNA I EKSTERNA REVIZIJA ZA PRAVNA LICA BEOGRAD NOVI BEOGRAD\nNedeljka Gvozdenovića 13/26 IV, 11070 Beograd, Novi Beograd\nEksterna revizija za pravna lica Beograd Novi Beograd |\nFirma "ACTUAL CONSULTING" sa sedištem u Beogradu osnovana je 2014. godine. Bavimo se kompletnim uslugama eksterne revizije za pravna lica na Novom Beogradu.\nOsnovna delatnost je revizija i računovodstvene usluge gde izdvajamo profesionalno pružanje usluga revizije interne i externe vrhunskog kvaliteta i konsaltinga.\nKao licencirana firma vršimo sve usluge finansijskog konsaltinga i revizije. Sarađujemo i sa domaćim i sa stranim klijentima kojima pružamo sledeće usluge:\nIzrada projekata (nevladinih organizacija i privrednih društava),\nIzrada specijalnih bilansa,\nRadimo finansijske izveštaje svim pravnim i privrednim licima.


Besplatni treninzi digitalnih vještina u Banjoj Luci\n18:00 Rudari i vlast blizu dogovora\n25. Nov 2021 183\nGradska razvojna agencija (CIDEA) organizuje besplatne treninge digitalnih vještina.\nRok za podnošenje prijava je 1. decembar, a trening će trajati od 10. do 24. decembra. Iz CIDEA su saopštili da će trening obuhvatiti, između ostalih, module kao što su digitalna transformacija u 2021, ubrzani uticaj novih tehnologija na kreativne industrije, trendovi i projekcije, digitalne platforme u kreativnoj industriji, izrada i optimizacija profila, komunikacija i savjeti, osnove grafičkog dizajna za društvene mreže, društvene mreže i kreativna industrija i druge.\nPravo prijave imaju preduzeća iz oblasti kulturnih i kreativnih industrija. Kako ističu, osnovni cilj projekta je povećati kapacitet kulturno-kreativnih industrija, koji imaju ključnu ulogu u sprovođenju politika iz kulture i turizma.\n“Glavni cilj je unapređenje turističkog proizvoda, posebno uzimajući u obzir negativne efekte usljed epidemije, koji su najviše pogodili sektor kulturnih i kreativnih industrija i turizma”, kažu iz CIDEA.\nPrijave se mogu dostaviti putem prijavnog formulara, u elektronskoj formi, na linku https://forms.gle/q3ozXDTNE5XM2zab6\nVodostaj Save za dan porastao dva metra\nIzlile se otpadne vode u Priječanima\nVesna Adamović traži više žena u Glavnom odboru SDS-a


SDA uzvraća udarac: I mi rezervni sastav policije možemo imati, tražimo izmjene zakona | DEPO Portal\nSDA će, također, poduzeti sve zakonske mogućnosti da se iz novog zakona u entitetu RS ukloni odredba o tzv. legendiranju, koja bi omogućila izdavanje lažnih bh. dokumenata za navodno izvođenje policijskih akcija\nStranka demokratske akcije zatražila je od svojih kadrova u svim nadležnim institucijama i tijelima da pokrenu inicijativu za popunu i opremanje aktivnog sastava policije u Federaciji BiH i kantonima u skladu s trenutno važećim standardima.\nIstovremeno je zatraženo da se zvanično pokrenu procedure za izmjene zakona u FBiH i kantonima kojima će se omogućiti uvođenje rezervnog sastava policije - saopćeno je iz SDA.\n- S obzirom da su se MUP entiteta RS i Narodna skupština RS oglušile na upozorenja i apele domaćih i dijela međunarodnih zvaničnika, te utvrdile nacrt zakona kojima će rezverni sastav policije biti uveden u entitetu RS, ovakav odgovor smatramo nužnim i jedino ispravnim, kako se ne bi narušio balans policijskih snaga u entitetima - navodi se u saopćenju.\nU SDA očekuju od ostalih političkih stranaka u FBiH da se pridruže i podrže ovu inicijativu.\nSDA će, također, poduzeti sve zakonske mogućnosti da se iz novog zakona u entitetu RS ukloni odredba o tzv. legendiranju, koja bi omogućila izdavanje lažnih bh. dokumenata za navodno izvođenje policijskih akcija. Takva odredba protivna je važećim zakonima i policijskim standarima, a njome bi se omogućile brojne zloupotrebe i narušila sigurnost - saopćeno je iz SDA.\n#sda #dragan lukač #rezervni sastav policije #sigurnosna situacija #fbih #rs #izmjena zakona


Srbija predano radi na odgovorima na upitnik – Nadlanu.com\nBRISEL, 9. decembra 2010. (Beta) – Evropski komesar za proširenje Štefan File izjavio je u četvrtak posle razgovora sa srpskim premijerom Mirkom Cvetkovićem u Briselu da Srbija predano radi na odgovorima na Upitnik Evropske komisije o spremnosti za kandidaturu za članstvo u Uniji.\nPremijer Cvetković je naglasio na zajedničkoj konferenciji za štampu sa Fileom da će te odgovore on 31. januara doneti u Brisel i naglasio očekivanje da Srbija tokom iduće godine dobije i status kandidata za članstvo i počne o tome pregovore s Evropskom unijom.\nFile je podvukao da je od ključne važnosti za dalji korak Srbije za članstvo Unije puna saradnja sa Haškim sudom, ukazao na nužnost dovršetka pravosudne reforme i rekao da je zadovoljan u međuvremenu postignutim rezultatima u tom sektoru.\nFile je dodao da je takođe važno donošenje zakona o političkim partijama, restituciji i izbornog zakona. Na pitanje da li je u razgovoru bilo reči o odluci Srbije da ne prisustvuje ceremoniji dodele Nobelove nagrade za mir File je najpre rekao da ne bi želeo da daje savet Srbiji jer je Srbija suverena zemlja, ali je potvrdio da su on i Cvetković o tome razgovarali.\nFile je naglasio da Evropska komisija jako žali zbog odluke Srbije da ne prisustvuje dodeli Nobelove nagrade za mir, jer je, kako je podvukao, poštovanje ljudskih prava jedan od temeljnih načela Evropske unije.


Majić: Prvi korak u reformisanju sudstva je oslobađanje od politike - CEPRIS\nYou are here: Home / Cepris u Medijima / Majić: Prvi korak u reformisanju sudstva je oslobađanje od politike\nMajić: Prvi korak u reformisanju sudstva je oslobađanje od politike\nNaš pravosudni sistem je, baš kao i naš zdravstveni i prosvetni i većina drugih, zapušten. Nasledili smo ga iz prethodne države koja je bila po svemu drugačija od ove koju danas imamo.\nOktobar 25, 2019 CEPRIS\nImamo zastarele sudnice, nedovoljno sredstava, ali i sudije i tužioce mahom vaspitavane i školovane na potpuno drugačijim osnovama od onih koje zahteva 21. vek, rekao je sudija Apelacionog suda u Beogradu Miodrag Majić, odgovarajući na pitanja građana na Fejsbuk stranici lista Danas u okviru rubrike Intervju na mreži.\nKada na sve to dodate besparicu, dodao je on, slom jednog ekonomskog sistema i sve veći broj ljudi koji zaštitu traži od suda jer su im prava povređena, lako ćete stvoriti sliku Gazele u petak popodne na kojoj ne možete učiniti ništa, čak i da vozite Ferari.\nMajić je istakao da je pravosuđu potrebna temeljna rekonstrukcija, „provetravanje ovog sistema i edukovanje sudija, tužioca, na suštinski drugačijim osnovama“.\nPrvi korak u reformisanju sudstva svakako je, smatra on, oslobađanje od politike i drugih manje vidljivih uticaja, a to se, kako je rekao, čini kroz zakonodavni okvir, a zatim i kroz „potpunu promenu paradigme koja obuhvata postavljanje na čelna mesta u pravosuđu odgovornih, cenjenih i nekorumpiranih ljudi koji su spremni da i sami ličnim primerom i pravcem u kojem će usmeriti pravosuđe promene stvari“.\nOn je rekao da dugo živimo u sistemu u kojem pravosuđe ne predstavlja realnu granu vlasti i da većina građana i ne pamti drgačije stanje. Zato će, zaključio je on, za promene biti potrebno dosta premena i dosta strpljenja.\nOn je istakao da u svom radu ne pristaje na pritiske, ali da je podrška građana u toj borbi uvek dobrodošla. Potrebno je, međutim, prethodno informisati građane zbog čega je borba za nezavisno pravoduđe važna.\n„Čini mi se da značajan broj njih nema suštinko razumevanje o tome. Zato se trudim da kroz svoje javne nastupe što veći broj građana shvati šta ovi ponekad apstraktni pojmovi u praksi znače“ rekao je i dodao da je pomoć na kraju ipak neophodno dobiti u institucijama.\nNa pitanje da li se kaje zbog nečega u svojoj karijeri, kazao je da „možda nije reć o kajanju“, ali da mu je povremeno žao što u nekim sučajevima koji su zahtevali snažniju reakciju nije uopšte ili nije dovoljno snažno javno reagovao.\nJedna čitateljka pitala je našeg sagovornika da li je u Srbiji moguć neki viid direktrnog izbora sudija, na šta je on odgovorio da nije siguran da li bi to u Srbiji bilo dobro rešenje.\n„Možete li zamisliti kako bi izgledalo reklamiranje kandidata, naročito u situaciji gde uticaj izvršne vlasti i dalje dominantan gotovo u svim sferama i gde bi sredstva za kampanju, a opet uzimajući u obzir uslove domaće kulture, sudije prikupljale kroz donacije određenih privrednih subjekata“, upitao je Majić.\nSistem izbora sudija, naglasio je, potrebno je prilagoditi realnim uslovima, te se on zbog toga zalaže za maksimalni moguć uticaj struke u ovom postupku.\n„Na kraju, nije nužno da se sudija uvek sviđa građanima jer bi to moglo ukazati na to da se trudi da donosi odluke koje su popularne, a to nije posao pravog nezavisnog sudije“, poručio je Majić.


Zatvoreno klizalište do kraja godine | (Vesti - 07. 02. 2013) Subotica.com\nZatvoreno klizalište do kraja godine\n07.02.2013. u 11:53h\nGrad Subotica će ove godine finansirati sa 15 miliona dinara izradu projekta i realizaciju ideje pokrivanja Gradskog klizališta u ovom gradu, najavio je član Gradskog veća zadužen za sport Nemanja Simović.\nOn je u izjavi novinarima najavio da je realizacija ovog plana predviđena u dve faze, gde je prva pokrivanje i zatvaranje samog klizališta, dok druga faza predviđa izgradnju pratećih sadržaja za potrebe sportista kao što su svlačionice, sanitarni čvorovi, prostori za trenere, sudije i lekara.\nSimović tvrdi da bi se izgradnjom druge faze zadovoljili svetski standardi i stekli uslovi da Subotica bude domaćin u organizaciji većih hokejaških takmičenja.\n"Po planu, klizalište će se pokriti specijalnom membranom, poznatijom kao "ferari platno", koje propušta svetlost ali odbija sunčevo zračenje. Noseća konstrukcija je od čeličnih rešetki, a zatvaranje objekta i dogradnja su planirani od crvene fasadne opeke, u dogovoru sa Međuopštinskim zavodom za zaštitu spomenika kulture", rekao je Simović.\nOn je precizirao da ovakva hala iziskuje i novo osvetljenje, pa je stoga planirano da se montiraju "led" reflektori, koji u velikoj meri smanjuju utrošak električne energije.\n"Slična hala se nalazi u Novom Beogradu, gde se korišćenje ledene ploče omogućuje u periodu od 15. septembra do 15. aprila uz manje račune za električnu energiju do 50 odsto u odnosu na sadašnje troškove Gradskog klizališta u Subotici", kazao je Simović.\nPrema njegovim rečima, vrednost radova na izgradnji i pokrivanju gradskog klizališta je 15 miliona dinara, a ceo projekat se finansira sredstvima Grada Subotice.\nOn je precizirao da će se u toku februara i marta sakupiti kompletna dokumentacija kako bi sa prvim lepim danima započeo da se realizuje projekat, sa željom da se do nove klizačke sezone, odnosno do oktobra meseca, završe svi radovi.\n"Sa novom krovnom konstrukcijom postavljaju se novi reflektori, koji su znatno štedljiviji. Na ovaj način dobijamo jedan multifunkcionalan prostor koji će i u letnjem periodu imati svoju primenu. Sezona trajanja ledene površine će biti produžena sa tri meseca na punih sedam meseci, a leti dobijamo prostor u kojem se mogu održavati koncerti i druge kulturne manifestacije", rekao je Simović.


Uskoro počinje rekonstrukcija crkve u Trnovom Dolu kod Bileće\nCrkva Svetog arhangela Mihaila u Trnovom dolu kod Bileće izgrađena je u četrnaestom vijeku. Nacionalni je spomenik BiH, ali potrebna joj je hitna obnova kako ne bi došlo do njenog potpunog urušavanja.\nAkcija prikupljanja novčanih sredstava počela je prije nepuna dva mjeseca.\nZahvaljujući brojnim donatorima prikupljeno je više od 70 posto sredstava za obnovu crkve u Trnovom dolu kod Bileće.\nPrema riječima sveštenika Aleksandra Grčića do sada se javilo 450 priložnika, koji su uplatili novac za rekonstrukciju hrama.\n„Poprilično smo se primakli početnoj cifri, pa se nadamo da će i ostatak novca biti prikupljen na vrijeme. Sa građevinskim radovima trebali bismo početi nakon Vaskršnjih praznika, najkasnije oko Đurđevdana”, dodao je Grčić.\nNEWER POSTFrancuzi biraju predsjednika, moguća repriza dvoboja Makron – Le Pen\nOLDER POSTBeggars Group na krilima uspjeha “Birmingemske bande” (VIDEO)


UEFA NE PRAŠTA! Zvezdi stigla još jedna kazna od evropske kuće fudbala! - Informer\nAli, na adresu srpskog šampiona stigla je još jedna kazna. Crvena zvezda će u kasu evropske kuće fudbala morati da uplati 72.000 evra.\nKazna je izrečena zbog incidenata na utakmici sa Jang Bojsom u plej-ofu za plasman u Ligu šampiona, 27. avgusta na stadionu “Rajko Mitić“.\nUobičajeni prekršaji: pirotehnika, ubacivanje predmeta na teren, neprikladno ponašanje samih igrača, blokirano stepenište...\nFudbal sport FK Crvena zvezda Jang Bojs Liga šampiona\nPa kad vise CE da prestanu sa takve idiotske stvari samo stvaraju zvezi probleme


UEPS priznanja za Banca Intesa\nUdruženja za tržišne komunikacije Srbije (UEPS) dodelilo je Banca Intesa tri nagrade za komunikacione aktivnosti realizovane u 2015. godini.\nU kategoriji PR kampanje Banka je nagrađena UEPS srebrnim priznanjem za projekat Intesa Tim i UEPS bronzanim priznanjem za predstavljanje Poslovnog foruma Srbije i Italije organizovanog u sklopu posete Svetskoj izložbi EXPO Milano, dok je program korporativnog volonterstva Intesa od srca osvojio UEPS bronzanu nagradu u kategoriji društveno odgovorne kampanje.\nPrethodne godine, Banca Intesa su pripala UEPS Zlatno priznanje za najbolji TV spot u okviru marketinške kampanje za Intermezzo Keš kredit, kao i UEPS bronzano priznanje za interaktivnu digitalnu kampanju za projekat Mesec po mesec štednja.\nTradicionalna priznanja Udruženja za tržišne komunikacije Srbije dodeljuju se autorima najboljih kreativnih ostvarenja iz oblasti marketinga povodom Dana propagandista. UEPS, koji ove godine obeležava 55 godina postojanja, osnovаn je 1960. godine pod nazivom Udruženje ekonomskih propаgаndistа Srbije kаo udruženje grаđаnа, a vremenom je prerаstаo u modernu аsocijаciju čiji je osnovni zаdаtаk аfirmаcijа i unаpređenje komunikаciono-mаrketinško-propаgаndne struke kojа je prisutnа u svim segmentimа privrede i društvа.


Podgorica: Sjećanje na žrtve ratova i srebreničkog genocida\nForum Bošnjaka Crne Gore (FBCG) obilježio je danas na podgoričkom Spomen parku Pobrežje Dan sjećanja civilnim žrtvama ratova vođenih na prostoru bivše SFRJ (1991-2001).\nIz Foruma podsjećaju da se navršava 20 godina od najmasovnijg zločina u Evropi poslije Drugog svjetskog rata, kada su naoružane formacije bosanskih Srba, samo od 11. do 19. jula, na području Srebrenice, sistemski ubile više od osam hiljada zarobljenih Bošnjaka, starosti od 14 do 70 godina.\n"Četvrt je vijeka i od stradanja više stotina hiljada ljudi na prostoru bivše SFRJ, među kojima je i najmanje 272 građanina Crne Gore. Ovih dana je i šesta godišnjica skupštinskog ustanovljavanja dana sjećanja na srebreničke, kao i ostale žrtve sukoba vođenih u tom periodu na prostorima bivše SFRJ", navode iz Foruma.\nPredsjednik Skupštine Crne Gore Ranko Krivokapić rekao je tom prilikom da su 1990-te godine obilježili "sunovrat duše i mrak ljudskosti". "Ukoliko ne uspijemo da sjećanje pretvorimo u odgovornost, onda ćemo svi biti narodi žrtve ili narodi u čije se ime vrše zločini", upozorio je Krivokapić.\nMinistar za ljudska i manjinska prava Suad Numanović istakao je da težište treba da bude na pomirenju svih multikulturalnih grupa.\n"Budućim generacijama, kao država, treba da usadimo lekciju prošlosti kako se ona ne bi ponovila", rekao je Numanović.


Bozaj: Porodilište u Pazaru da otvore supruge predsjednika Srbije i Turske\nNaslovnica Sjeverni Sandžak Novi Pazar Bozaj: Porodilište u Pazaru da otvore supruge predsjednika Srbije i Turske\nAmbasador Turske Mehmet Kemal Bozaj zamolio je predsjednika Srbije Tomislava Nikolića da novo porodilište u Novom Pazaru otvore supruge predsjednika Srbije i Turske Redžepa Tajipa Erdogana, saopšteno je iz kabineta predsjednika.\nBozaj, kojem uskoro ističe mandat ambasadora, podsetio je tokom razgovora sa Nikolićem da je renoviranje porodilišta u Novom Pazaru zajednička investicija Fondacije “Dragica Nikolić” i Turske agencije za medjunarodnu pomoć i koordinaciju (TIKA).\nOn je istakao da je broj turskih kompanija koje posluju u Srbiji u posljednjih par godina utrostručen i da sada 91 turska firma radi u Srbiji.\nKako se navodi u saopštenju, Nikolić je rekao da dvije zemlje imaju dobre, prijateljske i čvrste odnose, uprkos povremenim nesuglasicama i drugačijim vidjenjima pojedinih dešavanja.\nOn je dodao da su Srbija i Turska u poslednjih nekoliko godina znatno intenzivirale ekonomsku saradnju, što je ocijenio kao jako dobro, ali i da još postoje brojne oblasti u kojima saradnja nije ostvarena u punom kapacitetu i na čemu treba više raditi u narednom periodu.


Opozicija traži poništavanje rezultata izbora u Majdanpeku | Ist Media\n05:05: PM Wednesday September 30, 2020\nOpozicija traži poništavanje rezultata izbora u Majdanpeku\nObjavljeno 8. September 2014. at 17:38 piše Ist Media\nMAJDANPEK, (IST Media) Neke opozicione stranke koje su učestvovale na lokalnim izborima u Majdanpeku kažu da su izbori u tom gradu bili nelegularni i da moraju biti poništeni zbog grubog kršenja zakona.\nU zajedničkom saopštenju Pokreta „Dosta je bilo – Saša Radulović”, grupe građana „”Okupljanje za Majdanpek i Porečje”, Vlaške stranke, navodi se da je Opštinska izborna komisija prekršila Zakon o lokalnim izborima, štampajući glasačke listiće čiji je sadržaj u suprotnosti sa zakonom.\n“Opštinska izborna komisija je usled svoje nesposobnosti najgrublje prekršila Zakon o lokalnim izborima, štampajući glasačke listiće čiji je sadržaj u suprotnosti sa zakonom. Štampanju glasačkih listića i njihovom preuzimanju, pečatiranju i transportu je prisustvovao samo SNS“, navedeno je između ostalog u zajedničkom saopštenju.\nDodaje se da su listići štampani u preduzetničkoj radnji u Kučevu preduzetnika paušalca člana SNS-a, te da zapisnik sa spornom odlukom opštnske izborne komisije nije potvrđen, kao i da je podneta krivična prijava protiv predsednika opštinske izborne komisije.\n“SNS je u tajnosti držao spornu odluku sve do 02.09.2014.godine i do danas se opštinska izborna komisija nije izjasnila o prigovorima na njen sadržaj. SNS je blokirao normalan rad opštinske izborne komisije do dana izbora. Sam glasački listić nije objavljen u Službenom glasniku tako da niko nije imao uvid u njegov sadržaj do dana glasanja“, kaže se u saopštenju.\nTakođe, navodi se da je uputstvo za glasanje, koje se nalazi na glasačkom listiću, u suprotnosti sa odredbama istog zakona zbog čega su sinoć podneti prigovori.\nIz istih razloga, poništavanje rezultata traži i LDP.\nSa druge strane, predsednik Izborne komisije Dejan Škorić, izjavio je da će danas biti proglašeni konačni rezultati, nakon što bude razmotreno nekoliko prigovora, uglavnom iz grupe “Dosta je bilo – Saše Radulovića”.


Bivšem zamjeniku i pomoćniku pravobranioca RS počelo suđenje: Stojčinović odbio da potpiše žalbu\nFoto: Velibor Tripić | Bivšem zamjeniku i pomoćniku pravobranioca RS počelo suđenje: "Stojčinović odbio da potpiše žalbu"\nUroš Vukić 19.12.2017 09:50\nBANJALUKA - Kada je preduzeću "Naš dom" dozvoljen upis svojine nad Radničkim univerzitetom napisao sam žalbu na ovu odluku, ali je Mirko Stojčinović, bivši zamjenik pravobranioca RS sa sjedištem u Banjaluci, odbio da je potpiše i taj predmet je dva mjeseca zadržao kod sebe.\nTo je juče ustvrdio Bojan Broćilović, pomoćnik pravobranioca, na početku suđenja Stojčinoviću, te pomoćniku pravobranioca Borislavu Jeličiću, optuženim da su u predmetima "Naš dom", "Građa" i "Poljoprivredna škola" grad Banjaluku oštetili za više od 20 miliona KM. Dodao je da je on u predmet "Naš dom" bio uključen od 2012. te da je obavještavao grad Banjaluku o tome šta se dešava, sve do dolaska Stojčinovića na poziciju zamjenika.\n"U prvom slučaju odbijen je zahtjev pravnog lica 'Naš dom' na upis svojine nad Radničkim univerzitetom, a kasnije su dobili odluku da mogu upisati", rekao je Broćilović i dodao da je napisao žalbu na odluku, ali da je Stojčinović odbio da je potpiše i da je taj predmet dva mjeseca držao kod sebe.\nNataša Vukmirović, šef Odsjeka za pravna pitanja i propise u Gradskoj upravi grada Banjaluka, rekla je da im je u februaru prošle godine stiglo obavještenje da će Pravobranilaštvo sa sjedištem u Banjaluci na predmetima raditi samostalno, a taj dokument je potpisao Mirko Stojčinović. Potvrdila je da, nakon dolaska Stojčinovića na mjesto zamjenika pravobranioca, uglavnom nisu imali komunikaciju s Pravobranilaštvom.\nOptužnica Stojčinovića tereti da je preduzećima "Naš dom" i "Građa" omogućio da na sebe uknjiže nekretnine, čime je grad Banjaluka oštećen za 2,18 miliona odnosno 5,26 miliona KM. Stojčinović je optužen i da se zajedno s Jeličićem u predmetu "Poljoprivredna škola" odrekao prava tužbe i zaključio sudsko poravnanje, ne obavještavajući o tome grad Banjaluku, a koji je u tom predmetu oštećen za oko 16,29 miliona KM. Na suđenje je juče u Okružnom sudu Banjaluka pročitano i imovno stanje optuženih, a Stojčinović je izjavio da je kreditno zadužen, te da mu mjesečna rata 2.500 KM.\nMirko Stojčinović Borislav Jeličić Bojan Broćilović Pravobranilaštvo RS


Zastave SAD i Rusije na zgradi američke ambasade u Moskvi\nTenzije na relaciji Moskva-Vašington sve su jače, a polje zahvaćenih odnosa je sve šire i američki listovi, između ostalog, tvrde da su posledice sankcija protiv Rusije već dobro vidljive, iako neki od njih dovode u pitanju spremnost američkog predsednika na čvrst odnos prema Moskvi.\nTako se Washington Post, uz podsećanje na prethodne događaje u odnosima Sjedinjene Države-Rusija, bavi tvrdnjom američkog predsednika Donalda Trumpa da je bio oštriji prema Rusiji nego ijedan drugi predsjednik za koju smatra da ne stoji.\n"Po pitanju Sirije, Trump je učinio sve da izbegne konfrontaciju sa Rusijom do te tačke da je učinio naš odgovor na upotrebu hemijskog oružja skoro besmislenim," smatra ovaj dnevnik.\nList dodaje i da je "prema višestrukim izvorima, Trump izabrao najbezazleniju od tri opcije koje su mu predstavljene".\nŠto se tiče proterivanja diplomata i sankcija, to je čini se realizovano uprkos protivljenju Trampa, piše vašingtonski dnevnik.\nPost tvrdi i da izvori bliski Trampu kažu da su nedavne mere proizvod trenutne kampanje vršenja pritiska koja tera predsednika da zauzme skeptičniji pogled na ruskog lidera...\nDrugi pominju Trampovu nelagodnost s vlastitom politikom i opisuju to primerom da kada je njegova administracija pojačala pritisak na krug blizak ruskom predsedniku Vladimiru Putinu, Tramp je nastavio sa pohvalama na račun ruskog lidera čestitajući mu na njegovoj izbornoj pobedi i pozivajući ga da poseti Belu kuću, što je iznerviralo njegov tim za nacionalnu bezbednost.\nRuska parada laži\nWashington Post, takođe, s druge strane, navodi i da se ruske težnje u okviru globalnih odnosa shvataju ozbiljno, ali da je predsednik Putin pokazao prezir prema pravilima koja su ustanovljena nakon Drugog svetskog rata. Urednici Posta se pitaju i šta Rusija želi umesto toga?\n"U dva poslednja incidenta koji su se odnosili na upotrebu zabranjenih hemikalija, odgovor Rusije bio je parada laži, bizarna objašnjenja i odvraćanje od pronalaženja istine," smatraju oni.\nDnevnik podseća i da je Rusija potpisala Konvenciju o hemijskom oružju, sporazum kojim se zabranjuje "razvoj, proizvodnja, nabavka, skladištenje, zadržavanje, prenos ili korišćenje hemijskog oružja".\nTo su pravila za koja se Rusija složila da će ih se pridržavati, navodi Post i ocenjuje da sva ova dešavanja govore puno o novom svetskom poremećaju koji Rusija kreira.\nTenzije izmđu SAD i Rusije oseća i Deripaska\nDodatne tenzije na relaciji Moskva-Vašington izaziva činjenica da se sankcije SAD odnose i na tajkuna Olega Deripasku, koji je povećao prisustvo Rusije na zapadnim tržištima kada je uspeo da preuzme drugu najveću kompaniju koju je registrovana na londonskoj berzi.\nWall street Journal podseća i da je 'metalni milijarder' sada na listi sankcija SAD-a, kao i da je njegova kompanija izgubila otprilike polovinu svoje vrednosti.\nList navodi i da je bliskost sa ruskim predsednikom Vladimirom Putinom Deripaski pomogla da privuče finansijere sa Zapada koji su pokušavali da ulažu u rusko robno bogatstvo.\nŠestog aprila, Putinova veza sa Deripaskom postala je njegova najveća otežavajuća okolnost, navodi list i prenosi reči Sema Grina (Sam Greene) šefa ruskih studija na King's College u Londonu, koji je ocenio da bi strategija Trampove administracije mogla tajkune da približi Putinu, što ih čini više zavisnim od državnog finansiranja.\n"Deripaska je imao ulogu i u izgradnji ovih zapadnih veza, iako je jedan odnos – onaj sa bivšim menadžerom Trampove kampanje Polom Manafortom (Paulom Manafortom ) – pod istragom u okviru istrage u SAD o navodnom ruskom mešanju na izborima 2016. godine. Manafort je radio za Deripasku u Crnoj Gori i Ukrajini," navodi Wall street Journal.\nUz podsećanje na ključne delove Deripaskine biografije, list navodi i da poslovne veze između Rusije i Zapada ostaju snažne uprkos sankcijama, a obe strane kažu da se nadaju poboljšanju.\nSajber sigurnost: SAD i U.K. upozoravaju na ruske prijetnje\nPoslednja informacija koja je uzdrmala odnose Londona i Vašingtona sa jedne i Moskve sa druge strane su sajber napadi, za koje SAD i Britanija tvrde da su došli iz Rusije.\nThe New York Times piše da je reč o napadima koji su upereni ka vladinim i privatnim organizacijama, kao i prema pojedinačnim domovima i kancelarijama u obe zemlje .\n"Kada primetimo zlonamerne sajber napade, bilo da se radi o Kremlju ili drugim državnim akterima, mi ćemo uzvratiti", rekao je Rob Džojs (Rob Joyce), specijalni pomoćnik američkog predsednika i koordinator za sajber sigurnost pri Nacionalnom veću bezbednosti.\nKiran Martin (Ciaran Martin), izvršni direktor britanskog Nacionalnog centra za sajber sigurnost, izjavio je da je Rusija ciljala na "milione" uređaja u obe zemlje, često pokušavajući da prodre u pojedinačne domove i mala preduzeća ili da kontroliše njihove rutere.\nList navodi i da upozorenja koja su objavljena, uključujući objavljivanje tehničkih uputstava za preduzeća i pojedince, su dugo razmatrana i ne odražavaju nikakav odgovor na nedavne događaje, ali, kako navodi NYT jesu prst kojim se upire prema Moskvi u trenutku eskalacije tenzija .\nNjujorški dnevnik podseća i da Vašington i London već mesecima rade zajedno kako bi objavili tvrdnje o zlonamernim sajber aktivnostima Kremlja, a jedna od optužbi je za napad koji se dogodio u junu prošle godine, a koji je poznat kao NotPetya.\nTaj napad u početku je bio usmeren na Ukrajinu, ali se proširio putem računarskih mreža širom sveta, praveći ono što je Bela kuća ocenila kao štetu u milijardama dolara u Sjedinjenim Državama, Evropi i Aziji.


Inspekcije provjeravaju bolnice, privatne klinike i stomatološke ordinacije - Grude Online\nDomovi zdravlja, bolnice i klinički centri su zbog sve češćih pritužbi građana idućih dana pod povećalom Federalne uprave za inspekcijske poslove, priopćeno je iz ove institucije, piše Večernji list BiH. Kontrola spomenutih objekata počela je 2. ožujka, ove godine, a pod nadzorom će se prvo naći Klinički centar Univerziteta u Sarajevu.\nPredmet inspekcijskih kontrola obuhvaća nadzor iz oblasti zdravstveno-sanitarne, farmaceutske, tržišne i inspekcije za hranu te inspekcije rada za oblast radnih odnosa. Iz Federalne uprave za inspekcijske poslove napominju kako su u proteklom razdoblju zaprimili veći broj pritužbi na rad zdravstvenih ustanova te će kontrole izvršiti u svim kliničkim centrima na području FBiH te u domovima zdravlja. Na udaru inspekcijskih službi je i veliki broj javnih i privatnih zdravstvenih i stomatoloških ustanova.\n“Cilj ovih aktivnosti je poboljšanje stanja u oblasti zdravstva, a kako bi građanima – korisnicima zdravstvenih usluga bila omogućena što kvalitetnija zdravstvena njega, transparentniji i učinkovitiji rad zdravstvenih djelatnika, smanjenje čekanja za dobivanje zdravstvene usluge te sveukupno poboljšanje u oblasti zdravstvene njege na području FBiH. Ovim putem pozivamo sve zdravstvene ustanove na području FBiH da preispitaju svoje poslovanje i osiguraju dosljednu provedbu zakonskih propisa koji reguliraju njihov rad kako bi inspekcijskim tijelima olakšale kontrolu iz nadležnosti propisanih zakonom”, priopćeno je iz Federalne uprave za inspekcijske poslove.\nSpomenimo da od početka ove godine Federalno ministarstvo zdravstva, u suradnji s ostalim resornim ministarstvima, priprema zakon o financijskoj konsolidaciji javnih zdravstvenih ustanova u Federaciji BiH, kojim bi se barem djelomično trebali riješiti neki od problema koji opterećuju rad bolnica i drugih medicinskih ustanova u svih deset županija. Osim opće besparice, nestašice lijekova, medicinske opreme, pa i kadra, BiH, kao i ostatak država jugoistočne Europe, ima model socijalnog osiguranja gdje zaposlenici i poslodavci uplaćuju doprinose u fondove s javnim upravljanjem, a iz kojih se financira većina zdravstvenih usluga te se stoga financiranje zdravstva u velikoj mjeri oslanja na oporezivanje plaća i kapacitet poreznih tijela da izvrše naplatu.\nU oba entiteta, spominje se u analizi Federalnog ministarstva zdravstva koja je još odavno napravljena, osnovni izvor financiranja zdravstvene zaštite su zavodi zdravstvenog osiguranja, čija većina prihoda, od 75 do 80 posto, potječe od poreza na plaću.\nSadašnja stopa doprinosa za formalno zaposlene je jedna od najvećih u ECA regiji, 18 posto od bruto plaće u FBiH i 15 posto od neto plaće u Republici Srpskoj. Razina pridržavanja zakona je relativno niska, što dovodi do situacije da većina doprinosa za zdravstveno osiguranje potječe iz javnog sektora.\nU sustavu postoji prilično netransparentan tok sredstava između različitih izvanproračunskih fondova koji bi trebali uplaćivati doprinose uime svojih korisnika (umirovljenika, prijavljenih nezaposlenih) i ograničenih vladinih doprinosa uime nekih korisnika koji su oslobođeni plaćanja doprinosa.


Izabranici trenera Dejana Milojevića su ligaški deo završili na četvrtom mestu sa skorom 9-5, a posebno su dobro igrali u drugom delu kada su u sedam mečeva zabeležili šest pobeda, uključujući i poslednju na gostovanju Partizanu.\nTrener Dejan Milojević istakao je da je Mega već uspevala ove sezone da igra egal mečeve sa Zvezdom.\n"Pored toga što smo ispunili cilj plasmanom u ABA ligu, možemo da budemo zadovoljni kako smo igrali u drugom delu Superlige. Zvezda je apsolutni favorit u ovom meču, ali smo već uspevali sa njima da igramo egal mečeve ove sezone. Najbitnije je da damo sve od sebe u ovom meču, a ako nam se ukaže šansa za pobedu, nadam se da ćemo uspeti da je iskoristimo", izjavio je Milojević.\nMega Leks i Zvezda su se ove sezone sastali dva puta u ABA ligi i još dva u Superligi, a crveno-beli imaju stopostotan učinak. Poslednji susret je bio u 11. kolu domaćeg prvenstva, kada je Zvezda pobedila u Sremskoj Mitrovici sa 67:73.\nNikola Rebić, plejmejker Mega, ističe da će ekipa probati da iznenadi crveno-bele.\n"Mi smo svoj primarni cilj ostvarili, izborili smo igranje u ABA ligi i sledeće godine tako da ćemo u ovu seriju ući rasterećeno. Kako je ligaški deo sezone odmicao, igrali smo sve bolje i bolje. Verujem da u ovom trenutku ulazimo spremni u seriju sa Zvezdom, koja je sigurno favorit, ali mi ćemo svakako dati sve od sebe da probamo da iznenadimo", izjavio je Rebić, inače bivši plej Zvezde.\nUtakmica Crvena zvezda - Mega Leks je zakazana u hali „Aleksandar Nikolić“ za utorak od 21 čas uz direktan prenos na TV Arena Sport.


Dacia povodom 15. godišnjice svog postojanja u Evropi predstavlja ograničenu seriju modela Duster, Logan MCV Stepway i Sandero Stepway pod imenom „Proud“.\nModeli ove ograničene serije su dostupni već sada za naručivanje kod ovlašćenih Dacia koncesionara.\nOdkrijte Sandero PROUD\nMarka Dacia je sedmu godinu za redom postavila novi prodajni rekord u Evropi sa ukupno 564.854 prodatih vozila (+10,4 %). Za ovaj uspeh su najviše zaslužni modeli Duster i Sandero. Dacia je ostvarila tržišni udeo od 3,16 % (+0,3 postotna boda) i tako ostala među pet najprodavanijih marki na tržištu za privatne kupce u Evropi sa udelom od 3,4 % (+0,5 postotnih bodova u 2018.).\nU Srbiji je Dacia 2019. godinu završila sa ukupno prodatih 2169 vozila pa je sa 6,34% tržišnog udela zauzela 5. mesto na ukupnom tržištu. Najzaslužniji za takav uspeh je, kao i u Evropi, model Sandero sa prodatih 806 vozila, pri čemu se našao na prvom mestu na tržištu malih gradskih automobila, kao najprodavani kada su privatni kupci u pitanju.


Šta svojim dolaskom Šešelj donosi Srbiji i šta nas sve očekuje... | Web-Tribune.com\nHome / TEMA DANA / Šta svojim dolaskom Šešelj donosi Srbiji i šta nas sve očekuje…\nŠta svojim dolaskom Šešelj donosi Srbiji i šta nas sve očekuje…\n8. novembra 2014.\tTEMA DANA 4 Comments\nPovratak Vojislava Šešelja u Beograd posle 11 i po godina zatalasao je političku scenu Srbije. Kao što je njegovo političko delovanje i pre odlaska u Hag 2003. godine bilo obeleženo brojnim kontroverzama, tako je i njegov dolazak u zemlju izazvao oprečne reakcije o tome kako će se njegovo prisustvo posle toliko godina odsustva odraziti na politički život Srbije.\nZa ovo je velikim delom zaslužan i sam Šešelj koji je odmah po objavljivanju prvih informacija o mogućnosti da bude pušten najavio da se neće baviti svojim lečenjem već da će sve snage usmeriti na osvetu. Iz Srpske radikalne stranke su još pre zvanične odluke Haškog tribunala saopštili da već naredne subote organizuju miting sa koga će se Šešelj obratiti građanima.\nMeđu prvima je reagovao Aleksandar Vulin, ministar za rad, zapošljavanje, boračka i socijalna pitanja, koji je ocenio da je puštanje na slobodu lidera radikala Vojislava Šešelja politička poruka Haškog tribunala i pokušaj destabilizacije Srbije. „Drago mi je da se svaki državljanin pusti i vlada je dala garancije bez uslovljavanja, bez pitanja, bez kalkulisanja da li je ovo pravi trenutak, ali mene brine politička poruka Haškog tribunala koji se ponaša kao politički sud”, rekao je Vulin za televiziju Pink.\n„Hag je poslužio ovaj put i sve je ovo mnogo veće od puštanja Šešelja, ovo je odgovor Vučiću – hoćeš Putina (Vladimira) u Beogradu, hoćeš da imaš Paradu, a nisi pristao da ga držimo još deset godina u zatvoru, moraš da napustiš politiku odnosa i Rusija i EU”, kazao je Vulin.\nVulin je juče kazao i da je Zapad i ranije ucenjivao premijera da će destabilizovati Srbiju ukoliko se ne napusti politika „i EU i Rusija”, ali kako je rekao, Vučića ne treba plašiti, jer on neće promeniti svoju politiku, te da ne može da se destabilizuje zemlja kada imate čvrstu vladu i državu koja funkcioniše.\nOn je puštanje Šešelja povezao i sa nedavnom rekonstrukcijom vojvođanske vlade rekavši da nije slučajno da je lider radikala pušten na slobodu tri dana pošto je poslanik te stranke dao podršku za rekonstrukciju Vlade Vojvodine čiji je premijer Bojan Pajtić. SRS, međutim, tvrdi da Stojan Tintor, njihov poslanik u vojvođanskom parlamentu, nije glasao za rekonstrukciju pokrajinske vlade i najavljuju tužbu protiv naprednjaka.\nMinistar Vulin je naglasio i da je sve što je izgovorio njegovo mišljenje, da o tome nije razgovarao s premijerom, ali da je osećao da Srbija mora da čuje da postoje moćne države i ljudi koji ne žele stabilnu Srbiju.\nOve njegove reči izazvale su oštre reakcije opozicije. I Demokratska stranka i Demokratska stranke Srbije pozvale su ministra Vulina da objasni svoju izjavu. Iz DSS-a su zatražili da kaže koje to strane obaveštajne službe žele da destabilizuju Srbiju dok je DS zatražila od Vulina dokaze o „zaveri” zapadnih sila protiv premijera Srbije Aleksandra Vučića ili da, u suprotnom, podnese ostavku.\nDS je, pak, u saopštenju navela da Vulin mora da kaže ko je to sa Zapada tražio da Srbija menja politiku prema Rusiji, kao i ko je ucenjivao destabilizacijom prilika u Srbiji zbog posete predsednika Rusije Vladimira Putina.\n„Ukoliko ima dokaze, ta osoba ili osobe moraju dobiti status persona non grata u Srbiji, a ukoliko je reč o lansiranju još jedne teorije zavere protiv premijera, ministar rada bi morao da podnese ostavku zbog lažnog uzbunjivanja javnosti”, ocenio je DS.\nZa razliku od Vulina, Zoran Babić, šef poslaničke grupe Srpske napredne strane u Skupštini Srbije, ne veruje da bi Šešeljev povratak mogao da destabilizuje vladu, a naročito ne politika koja je odavno prevaziđena.\n„Tu su samo njeni restlovi koji služe za to da daju podršku pokrajinskoj vladi i Bojanu Pajtiću da i dalje vlada i da politički preživi sa šest odsto podrške građana. To smo videli na delu pre nekoliko dana. Dakle, ne vidim nikakvog prostora za neke velike lomove na političkoj sceni Srbije, niti ikakav prostor za politiku koja je, kao što sam rekao, prevaziđena”, ocenjuje Babić.\nNa našu konstataciju da se SNS ne boji da bi Šešeljev povratak mogao da destabilizuje vladu, Babić je odvratio da se SNS bavi isključivo državom, reformama, oživljavanjem privrede i ozdravljenjem finansija, privlačenjem stranih investitora, otvaranjem novih radnih mesta i boljim životom građana Srbije, sve ostalo nije u ovom trenutku u fokusu našeg razmišljanja. Građani Srbije su birali ovu vladu na osnovu iskrene politike koju im je SNS ponudio, oni su jedini merodavni da je ocene na nekim sledećim izborima.\nUpitan da li ipak u izjavi Vulina postoji strah od povratka Šešelja, Babić je odgovorio da mu je Vulin prijatelj i da se kao i „svaki normalan čovek plaši samo Boga”.\nSocijalisti se juče nisu mnogo, bar u javnosti, bavili Šešeljem. Na naše pitanje da prokomentariše eventualni razvoj situacije na političkoj sceni Srbije, Branko Ružić, predsednik Izvršnog odbora SPS-a, kaže da mu je kao iskrenom socijalisti, humanisti i zagovorniku vladavine prava, drago da se barem fragmentarno ispravlja istorijska nepravda prema Srbiji i jednom od njenih građana. On nije želeo da komentariše političke implikacije eventualnog povratka Šešelja. „Politički oponenti i partneri se menjaju, ali je ljudsko pravo univerzalnog karaktera”, podvukao je Ružić.\nUz opasku da razni centri moći na Zapadu stalno žele da destabilizuju Srbiju, analitičar Dragomir Anđelković kaže da se ipak u ovom slučaju prvenstveno radi o nečem drugom.\n„Ne žele da im se nešto desi sa Šešeljem u Hagu. Oni su svesni kolika je što je njemu učinjeno zloupotreba pravnog sistema i jedna vrsta sudskog zločina. I sad kad je u ovakvom stanju ne žele da se ono najgore desi kod njih, pa pokušavaju na ovaj način da se peru”, ocenjuje Anđelković.\nČanak (LSV): Srbija u koju se Šešelj vraća nije ista zemlja iz koje je otišao\nPovodom povratka lidera SRS-a iz Haškog tribunala u Srbiju i najave političkog angažovanja na političkoj sceni, predsednik Lige socijaldemokrata Vojvodine Nenad Čanak za „Politiku” kaže:\n„Čovek koji je otišao, nije ovaj čovek koji se vraća. Zemlja iz koje je otišao, nije zemlja u koju se vraća. Ljudi koji su ga ispratili, nisu ljudi koji će ga dočekati. Vojislav Šešelj mora najpre da razume u koju realnost dolazi. Dok to shvati, proći će dosta vremena. U međuvremenu se zbog njegovog dolaska neće promeniti ništa, baš kao ni posle toga.”\nVladika Irinej: Šešelj tragičan haški sužanj\nU slučaju dr Vojislava Šešelja malo vredi pozivanje na odredbe međunarodnog prava koje jemče suđenje u razumnom roku, a da i ne govorimo o pravu na lečenje od onih kojima on veruje kao ljudima i lekarima, ocenio je vladika bački Irinej u juče objavljenom saopštenju na sajtu Srpske pravoslavne crkve.\n„Činjenica da se u 21. veku neko 12 godina nalazi u istražnom zatvoru bilo koje civilizovane države skandalozna je i čudovišna sama po sebi. Ali da se neko 12 godina nalazi u istražnom zatvoru tribunala koji su osnovale Ujedinjene nacije govori o stanju zapadne civilizacije uopšte, a najglasnijih zagovornika ljudskih prava u savremenom svetu posebno”, piše u tekstu vladike bačkog. On je istakao da je 24. marta 1999. godine novi svetski poredak na primeru srpskog naroda i države pokazao šta znači međunarodno pravo i koliko vredi povelja Ujedinjenih nacija. Podsetio je, takođe, da su u Haškom tribunalu već umrla desetorica Srba.\n„Nama koji se u slučaju dr Šešelja, kao i u svakom drugom sudskom procesu, ne rukovodimo ni stranačkim, ni ideološkim, ni bilo kakvim ovozemaljskim motivima i ciljevima nego se isključivo zalažemo za pravednost i zakonitost, ostaje da opominjemo pre svega sebe, a zatim haške sudije i one moćnike koji su iznad njih, da ćemo jednoga dana svi stati pred lice jedinog apsolutno pravednog Sudije, ma koliko spomenute haške sudije i njihovi stvarni mentori i gospodari malo ili nimalo u to verovali”, naveo je episkop bački, koji je, inače, i portparol Srpske pravoslavne crkve. On je istakao da svakog trenutka našeg života svi mi odlučujemo da li ćemo tada naslediti večni život ili večnu smrt. „O tome odlučujemo i sada, opredeljujući se za pravdu ili za nepravdu u slučaju tragično ugroženog haškog sužnja dr Vojislava Šešelja”, zaključio je vladika bački.\nŠešeljev povratak još tajna\nDan posle odluke Haškog tribunala da Vojislava Šešelja pusti na slobodu zbog narušenog zdravstvenog stanja, još se sa sigurnošću ne zna kada će lider radikala stići u Srbiju. Do zaključenja ovog izdanja „Politike”, u SRS ali ni u Haškom tribunalu nije bilo zvaničnog odgovora da li će Šešelj biti u avionu koji je u kasnim večernjim satima trebalo da iz Amsterdama poleti za Beograd.\n„Šešelj još nije dobio informaciju da spakuje svoje stvari i krene na put. U toku su još procedure između policija Holandije i Srbije. Holandska policija treba da ga sprovede od pritvorske jedinice do ulaska u avion, gde ga preuzima srpska policija i prati ga do Srbije”, rekao je za „Politiku” Zoran Krasić, član pravnog tima, objašnjavajući da nije reč o klasičnom izručivanju već o „bodigard” obezbeđenju, jer je Šešelju pritvor ukinut.\nI Ambasada Srbije u Hagu obaveštena je o odluci Haškog tribunala da Vojislav Šešelj bude pušten na slobodu, ali informacije o njegovom povratku još nema.\nPrema rečima Zorana Krasića, Šešelj je dobro raspoložen i planira se njegov dolazak na miting radikala u centru Beograda, naredne subote. Međutim, preči posao biće lekarski pregledi i briga o teško narušenom zdravlju. Zatim će nastaviti da vodi stranku kao što je to činio i dok je bio u pritvoru.\nKonzilijum specijalista petorice univerzitetskih profesora koji je prošle sedmice posetio Vojislava Šešelja u Hagu zaključio je da postoje ozbiljne opstrukcije unutar medicinskog sektora u pritvoru Haškog tribunala.\nI pored očigledne bolesti, Šešelj je zabranio da se sudskom veću prenose informacije o njegovom zdravlju.\nDoktor Milovan Bojić, član ovog konzilijuma, kaže da su Šešelju pregledi odobravani sa velikim zakašnjenjem i da je zbog toga karcinom debelog creva ušao u odmaklu fazu.\n„Šešelj mi je najstrože zabranio da predstavnicima tribunala iznesem podatke do kojih smo došli. Učinio sam to na svoju ruku i spreman sam da me on smatra izdajnikom. Tražio sam hitan prijem kod sudija Ađijusa, kao i sa sekretarom Hokinsom. Predočio sam im sve u vezi sa njegovim stanjem, kompletnu istoriju bolesti i rekao da on mora hitno da dobije adekvatnu terapiju da se već rasuti kancer ne bi proširio i na zdrave organe. Istakli smo da je za Šešelja najbolje da se leči u Srbiji gde će sarađivati sa lekarima u koje ima poverenje i da će on prihvatiti lečenje ako mu se ukine pritvor”, kaže za „Politiku” profesor Bojić.\nOn navodi da su propusti lekara u Hagu išli dotle da je na prvi pregled debelog creva i pored krvarenja i bolova u stomaku čekao godinu dana. Kada mu je operisan karcinom, Šešelj je dobio samo jednu, od predviđenih 12 doza hemioterapije. Kontrole su umesto na tri meseca obavljane na devet meseci i u međuvremenu je dobio metastaze. Na prvom pregledu PET skenerom Šešelju je rečno da nema metastaze i da to treba da proslavi, dok su na drugom utvrdili napredak kancera i pričali mu o eutanaziji. Šešelj je stalno prijavljivao da ima temperaturu od 37,5 do 38 stepeni, ali su mu lekari govorili da je u Holandiji to normalna temperatura. Kada je utvrđeno da je smršao 27 kilograma, haški lekari su zaključili da je to učinak dijete.\nPodsećamo, tribunal je juče doneo odluku da Šešelju ukine pritvor samo pod uslovima da ne stupa u kontakt sa žrtvama i da se u Hag vrati čim to od njega bude traženo. Sud nije smatrao da je potrebna saglasnost Šešelja, a rečeno je i to da će odluka biti sprovedena čim to praktično bude bilo moguće.\nPrevious Branko Pavlović: Ako Vučić „štiti“ interse Srbije i našeg naroda, neka pokuša da odgovori na ova pitanja..\nNext „Svako ko učestvuje u ekonomskom ratu protiv Rusije mora biti svestan da batina uvek ima dva kraja, i da tu neće biti milosti!“\nTrećina populacije ni teoretski ne može da dobije koronavirus. Ova optimistična procena svetskih istraživača mogla …


Srbija i Bugarska potpisale Memorandum o romingu - European Western Balkans\nSrbija i Bugarska potpisale su Memorandum o smanjenju međunarodnih tarfia za roming; Foto: Tanjug / Rade Prelić\nBEOGRAD – Potpredsednik Vlade Srbije i ministar trgovine, turizma i telekomunikacija Rasim Ljajić i ministar saobraćaja, informacionih tehnologija i telekomunikacija Bugarske Ivajlo Moskovski potpisali su danas Memorandum o saradnji o smanjenju tarifa za roming elektronskih komunikacionih usluga između dve zemlje.\nDvojica ministara ovaj memorandum potpisala su nakon završetka susreta predsednika Srbije Aleksandara Vučića sa premijerima Bugarske, Grčke i Rumunije – Bojkom Borisovim, Aleksisom Ciprasom i Mihailom Tudoseom.\nOn je rekao da memorandum sa Bugarskom ne znači automatsko snižavanje cena rominga, jer „Bugarska kao članica EU nema nadležnosti i mehanizme za takvu odluku“, ali je dodao da se današnjim potpisivanjem „telekomunikacioni operateri dve zemlje ohrabruju da idu u proces snižavanja ovih usluga“.\n„Mi verujemo da će mobilni operateri Srbije i Bugarske pronaći komercijalni interes, da kroz povećanu frekvenciju saobraćaja, idu u pravcu snižavanja cena usluga rominga, što je zapravo smisao ovog memoranduma. Tim pre, jer u EU od juna nema plaćanja romiga, pošto su cene korišćenja usluga mobilnih operatera u inostranstvu jednake onim u domaćem saobraćaju i iznose 3,2 centa za minut odlaznog poziva“, rekao je Ljajić.\n„Krajnji cilj zemalja Zapadnog Balkana je da se i na nas, kao države koje su procesu pridruživanja, proširi važenje direktive EU o ukidanju cena rominga, iako to neće biti ni brzo ni lako ostvarivo“, zaključio je Ljajić.


Ovaj 58-godišnjak, pukovnik, kada je prebjegao u sirijsku opoziciju 2012. i za koga su tužioci rekli da je dobio azil u Njemačkoj dvije godine kasnije, odbacio je sve optužbe\nNjemački sud u četvrtak je doživotno zatvorio bivšeg sirijskog obavještajca zbog ubistva, silovanja i zločina protiv čovječnosti, izrekavši prvu presudu za državno mučenje počinjeno tokom građanskog rata u Siriji nakon historijskog suđenja.\nAnwar Raslan je proglašen krivim po 27 od 58 tačaka optužnice za ubistvo, silovanje i seksualni napad izvršen u zatvoru u Damasku koji vodi jedinica sigurnosnih službi predsjednika Bashara al-Assada na čijem je čelu bio.\nOvaj 58-godišnjak, pukovnik, kada je prebjegao u sirijsku opoziciju 2012. i za koga su tužioci rekli da je dobio azil u Njemačkoj dvije godine kasnije, odbacio je sve optužbe.\nAssadova vlada poriče da muči zatvorenike, prenosi Reuters.\nSuđenje je održano u skladu sa njemačkim zakonima o univerzalnoj jurisdikciji, koji dozvoljavaju sudovima da procesuiraju zločine protiv čovječnosti počinjene bilo gdje u svijetu.\nTužioci uz podršku Evropskog centra za ustavna i ljudska prava (ECCHR) prikupljali su dokaze od 2016. od skoro 50 sirijskih žrtava torture koji žive u Njemačkoj i drugih sa sjedištem u drugim dijelovima Evrope, navodi ECCHR – nevladina organizacija koju su osnovali advokati 2007. godine.


Nagrade pripadnicima Ministarstva odbrane i Vojske Srbije – Info Centar Juga\nMinistar odbrane u Vladi Republike Srbije Aleksandar Vulin uručio je danas, u Velikoj ratnoj sali Starog Generalštaba, novčane nagrade za učinjeno delo i postignute rezultate od posebnog značaja pripadnicima Ministarstva odbrane i Vojske Srbije.\nNagrade od po 100.000 dinara, koje je obezbedilo Udruženje osiguravača Srbije, dodeljene su u šest kategorija, prvi put povodom Dana Vojske Srbije.\nVulin je uručio nagrade desetaru Miroslavu Potiću za spasavanje života i otklanjanje posledica elementarnih i tehničko-tehnoloških nesreća, i desetaru Srđanu Ristiću za rezultate u oblasti kulture, tradicije i sporta.\nU kategoriji najbolje vojno lice nagrađen je general-potpukovnik Đokica Petrović za vanredno zapažene rezultate i izuzetno zalaganje i požrtvovanost prilikom obavljanja redovnih dužnosti vojnih lica.\nU kategoriji najbolje civilno lice nagrada je pripala vojnom službeniku Milanu Pavloviću za vanredno zapažene rezultate i izuzetno zalaganje i požrtvovanost prilikom obavljanja redovnih dužnosti civilnih lica.\nNjima je nagrade uručio načelnik Generalštaba Vojske Srbije general Ljubiša Diković.\nGeneralni sekretar Udruženja osiguravača Srbije Duško Jovanović uručio je nagradu u kategoriji najbolji zdravstveni radnik majoru Saši Dimitrijeviću za vanredno zapažene rezultate i iskazano izuzetno zalaganje i požrtvovanost prilikom obavljanja redovnih dužnosti u oblasti zdravstvene zaštite.\nNaknadno će biti uručena nagrada u kategoriji najbolji istraživač vojnom službeniku Milanu Miloševiću za rezultate u oblasti nauke i razvoja naoružanja i vojne opreme.\nMinistar odbrane izrazio je zahvalnost Udruženju osiguravača Srbije zbog toga što je prepoznalo vrednost i važnost Vojske Srbije.\nOn je, čestitajući nagrađenima, napomenuo da je svaka nagrada zaslužena.\nU ime nagrađenih, zahvalnost je preneo general-potpukovnik Đokica Petrović, istakavši da Ministarstvo odbrane i Vojsku Srbije čine vredni, čestiti, pošteni, požrtvovani i hrabri pripadnici.\nNaša je namera i želja da ubuduće pomažemo sve kvalitete u veoma kvalitetnom Ministarstvu odbrane i Vojsci Srbije, rekao je Jovanović.\nU Kulturnom centru u Medveđi održana predstava „Đačke čarolije“\nNovogodišnja čestitka predsednika opštine Bojnik


Ministar unutrašnjih poslova Nemačke Horst Zehofer predstavio je svoj novi plan kontrole i ograničavanja migracije, koji je nazvao prekretnicom u nemačkoj politici azila, javili su nemački mediji.\nOn je novinarima u Berlinu rekao da je među važnijim ciljevima "glavnog plana za migraciju" brzo deportovanje lica koja žive u Nemačkoj, a čiji je zahtev za dobijanje azila odbijen, kao i onih koji su već prijavljeni za dobijanje azila u drugoj evropskoj zemlji ili imaju krivični dosije.\nZehofer je dodao da je novim planom predviđeno da se svi azilanti smeste u velike centre, gde će se obrađivati njihovi zahtevi za dobijanje azila.\nNovim planom nemačkog ministra predviđeno je i da se azilanti koji su ranije registrovani u nekoj drugoj državi EU direktno vraćaju u prve evropske zemlje u koje su ušli, pre svih, u Italiju i Grčku, javio je AP.\nViše od milion migranata ušlo je u Nemačku od 2015. godine, većina njih iz zemalja razorenih sukobima, kao što su Sirija, Avganistan i Irak.\nMigranti su u početku prijateljski dočekani u Nemačkoj. Međutim, raspoloženje u državi se promenilo i dovelo do protivljenja prihvatanju migranata, što je omogućilo uspon nacionalista Alternative za Nemačku.\nZehofer tvrdi: Italija je pristala da joj Nemačka vraća izbeglice


Reditelj Jan Fabr u četvrtak u Beogradu prima nagradu i potpisuje knjigu\nBeta 5. novembra 2017. 10:25\nReditelj predstave „Olimp u slavu tragedije“ Jan Fabr doputovaće u Beograd gde će mu u četvrtak, 9. novembra, biti uručena nagrada 51. Bitefa „Gran pri Mira Trailović“ za najbolju predstavu.\nReditelju čija je 24 sata duga predsava „Olimp“ 23. septembra svečano otvorila 51. Bitef, u četvrtak će biti uručena i 40. Politikina nagrada za najbolju režiju.\nFabrov „Olimp“ je i po oceni publike, proglašen za najbolju predstavu 51. Bitefa, sa ocenom 4,73.\nBelgijski umetnik od 20.30 u Kaldrma baru u Skadarliji družiće se sa čitaocima i potpisivati svoju knjigu „Noćni dnevnik 1985 – 1991. godine“.\nI u ovoj, drugoj knjizi dnevničkih zabeleški, pisanoj poetskim jezikom noću izmedju 1985. i 1991. godine, Fabr je jednako brutalno iskren kada je reč o pozorištu, umetnosti, seksu, smrti i ličnim opsesijama.\nFabr, multimedijalni umetnik, dramski pisac, reditelj, koreograf, publici u Beogradu predstavio se i 1984. na 18. Bitefu predstavom „Moć pozorišnih ludosti“, kada je osvojio festivalski gran-pri „Mira Trailović“, a 2011. godine otvorio je 45. Bitef predstavom „Prometej pejzaž II“.\n„Planina Olimp“ je „oda životu“, predstava koja „objedinjuje motive celokupne grčke mitologije, oblikovane u Homerovim epovima i grčkim tragedijama, tokom koje se smenjuju prizori ekstaze, telesnog iznurivanja, strasti, erotskog naboja, orgija, najuzvišenije poezije, neuporedive telesne i duhovne lepote, slobode i pre svega, eruptivne snage i radosti života kakvi u pozorištu nikad nisu vidjeni“.\nBelgijski kritičar i teatrolog Fredi Dekruz nazvao je „Olimp“ najznačajnijom svetskom predstavom u poslednjih nekoliko decenija i ocenio da ona istoriju pozorišta deli na period pre i posle nje.\nBeogradski internacionani teatarski festival – Bitef, osnovali su Mira Trajlović i Jovan Ćirilov.\nBitef će u četvrtak najaviti i prvu donatorsku večeru koja će biti održana 15. novembra, u 20.00 u hotelu Square Nine u Beogradu.\nDani češkog i slovačkog filma od danas u Kinoteci\nPotpisan protokol o saradnji FCS i SPC\nMuzičke nagrade GODUM dodeljene u Ateljeu 212